BoC Ambil Langkah Agresif Dengan Menaikkan Kadar 50 Mata Asas! Apakah Langkah Seterusnya BoC?

Bank of Canada pada hari ini telah mengambil keputusan untuk menaikkan kadar faedah yang besar dan dalam masa yang sama memberi indikasi bahawa ada kemungkinan untuk memperlahankan atau memberhentikan langkah drastik ini.
Para penggubal dasar yang diketuai oleh Gabenor Tiff Macklem menaikkan penanda aras kadar pinjaman semalaman sebanyak 50 mata asas kepada 4.25% pada hari Rabu, tertinggi sejak awal 2008. Langkah itu sejajar dengan jangkaan majoriti tipis ahli ekonomi dalam tinjauan Bloomberg.
“Majlis Pentadbiran akan mempertimbangkan sama ada kadar dasar perlu terus meningkat untuk membawa bekalan dan permintaan kembali seimbang dan mengembalikan inflasi kepada sasaran,” lapor bank itu dalam satu kenyataan.
Langkah yang diambil ini menunjukkan peningkatan yang lebih besar kepada kos peminjaman mungkin telah berakhir, dan penggubal dasar terbuka untuk berehat dalam kitaran agresif mereka kerana mereka mempertimbangkan keperluan untuk pelarasan yang diperhalusi.
Harga pengguna yang tinggi kekal sebagai tumpuan utama bagi bank itu, yang mengulangi komitmen “tegas”nya untuk menurunkan kadar inflasi tahunan kepada sasaran 2%. “Inflasi masih terlalu tinggi dan jangkaan inflasi jangka pendek kekal tinggi,” kata para penggubal dasar.
 Namun, bank pusat itu menunjukkan bukti yang semakin meningkat bahawa dasar monetari yang lebih ketat telah “mengekang permintaan dalam negeri,” menyandarkan pada data penggunaan sederhana pada suku ketiga dan aktiviti pasaran perumahan yang menurun.
Dalam keputusan sebelum ini, bank itu memasukkan garisan hawkish yang menunjukkan penggubal dasar menjangkakan kadar penanda aras perlu meningkat lagi.
Walaupun keluaran dalam negara kasar lebih kukuh daripada jangkaan pada suku ketiga, ekonomi masih beroperasi dalam lebihan permintaan. Eksport komoditi adalah teguh dan pasaran buruh ketat, namun data terkini menyokong pandangan bank bahawa “pertumbuhan pada dasarnya akan terhenti sehingga akhir tahun ini dan separuh pertama tahun ini.”
Walaupun bank itu sekali lagi menandai risiko jangkaan inflasi yang tinggi masih berakar umbi, mereka menyatakan ukuran tiga bulan harga asas telah menurun, petanda awal bahawa tekanan mungkin berkurangan.
Pasaran dijangka akan memberi tumpuan pada kenyataan timbalan Gabenor Sharon Kozicki bagi mendapatkan indikasi lanjutan.
US dolar menyusut berbanding mata wang Kanada yang didagangkan pada paras 1.3609, penyusutan sebanyak 0.30%.


Apa Jadi Pada GBP Ekoran Bacaan Positif Data Pekerjaan UK?

Tumpuan pelabur sesi Eropah hari ini tertumpu pada pengeluaran data pekerjaan UK yang menunjukkan peningkatan paling tinggi dalam jumlah pekerja sejak bermulanya wabak coronavirus.
Pengambilan pekerja di syarikat UK meningkat sebanyak 356,000 pada bulan Jun dari Mei, menurut anggaran terbaru dari Pejabat Statistik Negara (ONS), bulan penuh pertama setelah sekatan Covid-19 ke atas syarikat hospitaliti, tempat bersantai dan perjalanan antarabangsa dilonggarkan.
Bagaimanapun, kadar pengangguran untuk tiga bulan hingga Mei meningkat pada 4.8% daripada 4.7% yang dijangkakan dan dicatatkan pada bulan lalu (tetapi lebih rendah daripada suku sebelumnya).
 Sementara jumlah tuntutan pengangguran dilaporkan menurun sebanyak 114,000 pada bulan Jun, jauh lebih baik daripada dijangkakan untuk berkurang sebanyak 32,500. Upah pula melonjak 7.3% dari tahun ke tahun pada bulan Mei, menambah kebimbangan mengenai kenaikan jangkaan inflasi.
Pada Rabu, kadar inflasi UK dilaporkan meningkat 2.5% pada bulan lalu, jauh di atas sasaran bank pusat pada 2%.
Walaupun begitu, Gabenor Bank of England (BOE), Andrew Bailey dalam kenyataan terbarunya pada hari ini, mengatakan bahawa beliau tidak akan tergesa-gesa untuk menaikkan kadar faedah walaupun inflasi meningkat.
Matawang pound sedikit meningkat susulan laporan pekerjaan ini dengan didagangkan di sekitar 1.3855 berbanding USD, tetapi kenaikan sebahagiannya disokong oleh greenback yang mencatatkan penyusutan.


USD Membenam Matawang Utama Lain Pada Sesi Asia

US dolar kembali meraih peningkatan menjelang perdagangan hujung minggu dengan didagangkan lebih kukuh berbanding kebanyakan matawang utama pada sesi Asia.
Pengerusi Federal Reserve (Fed) AS, Jerome Powell memberi keterangan untuk hari kedua mengenai dasar monetari di hadapan Jawatankuasa Perbankan Senat.
Walaupun beliau terus mengeluarkan kenyataan dovish mengenai inflasi sama seperti ucapannya pada hari pertama, tetapi US dolar tetap mempertahankan pengukuhan setelah melihat bacaan data tuntutan pengangguran yang menunjukkan penurunan.
Powell mungkin tidak tergesa-gesa untuk mengurangkan rangsangan dalam dasar monetarinya seperti bank pusat lain, tetapi data AS yang positif mungkin akan memaksanya berbuat demikian.
 Pada awal sesi Asia, indeks dolar yang mengukur kekuatan dolar greenback berbanding enam matawang utama lain diniagakan positif pada 92.60.
Pengeluaran data jualan runcit AS pada malam ini akan menjadi perhatian seterusnya buat pelabur US dolar yang menjangkakan ia akan menunjukkan peningkatan berbanding bacaan sebelum ini.
Sementara itu, dolar Aussie terus dibawah tekanan susulan lebih banyak penutupan dilaksanakan susulan kes jangkitan kes Covid-19 di New South Wales (NSW) terus menunjukkan peningkatan.
Matawang pound gagal mempertahankan keuntungan yang diraih susulan kenyataan hawkish pegawai Bank of England (BOE), Michael Saunders yang mengatakan mereka akan membincangkan sama ada akan mengurangkan program pembelian aset semasa atau mengambil tindakan dasar lebih lanjut pada tahun depan.


Sentimen Terkini Pasaran Minyak Mentah Global

Harga minyak mentah dunia kekal didagang di sekitar paras terendah tujuh bulan lalu dengan pelabur sedang menunggu bukti positif dalam pasaran ini, iaitu pematuhan perjanjian oleh OPEC dan non-OPEC.
Minyak Brent jatuh 0.09% setakat pukul 2.40 petang, manakala minyak WTI naik 0.02%.
Pematuhan perjanjian oleh OPEC dan pengeluar yang lain untuk memotong 1.8 juta tong sehari dalam masa enam bulan mencapai paras tertinggi pada Mei sejak Januari.
 “Kurangnya tindak balas positif harga minyak mentah jelas menunjukkan pemain pasaran tidak yakin dengan usaha OPEC untuk menstabilkan harga komoditi ini dalam jangka pendek. Ini diburukkan lagi dengan bekalan yang semakin meningkat dari US,” kata Fawad Razaqzada, penganalisis pasaran di Forex.com.
“Selagi stok bekalan minyak tidak berkurang dengan begitu banyak, kebarangkalian kejatuhan berterusan dalam jangka pendek,” tambahnya.
Data API yang dikeluarkan pada Selasa menunjukkan stok minyak di Amerika yang berkurangan lebih daripada jangkaan, tetapi masih gagal menyokong harga.
Malam ini data stok minyak Amerika (EIA) yang lebih penting akan dikeluarkan pada pukul 10.30 malam.


Permulaan Minggu Yang Hambar Untuk Matawang Yen Dalam Sesi Asia

Walaupun data pertumbuhan ekonomi Jepun bagi suku ketiga dilaporkan mengukuh, hal ini sama sekali tidak membantu matawang Yen untuk didagang dengan tinggi dalam sesi ini. Perkara ini berikutan tumpuan pasaran yang terus diberikan kepada data utama dari China.
USD/JPY didagang meningkat sama seperti matawang Aussie.
USD/JPY, 30 minit
AUD/USD, 30 minit
Jepun hari ini melaporkan bahawa data KDNK suku ketiga melonjak sebanyak 0.5%. Dalam hari yang sama juga, Jepun dijangka akan mengeluarkan data keluaran industry bagi bulan September.
Dalam masa yang sama, China akan mengeluarkan data pelaburan asset tetap, keluaran industri dan jualan runcit yang dijangka akan mencatatkan peningkatan.
 US Dollar Index yang mengukur kekuatan matawang Greenback kali terakhir dinilai pada 98.99.
Sementara itu, ucapan Presiden Bank Pusat Eropah juga perlu diberikan tumpuan dalam satu majlis di Rom.
Minggu lalu, US Dollar mencecah paras tertinggi dalam tempoh sembilan bulan berbanding matawang utama yang lain selepas Donald Trump mengejutkan pasaran apabila diumumkan bakal menerajui pentadbiran AS yang baru.
Jangkaan kenaikan kadar faedah juga kekal kukuh yang sekali gus akan membolehkan Fed mengetatkan kos pinjaman.
Pelabur menjangkakan bahawa peluang sebanyak 81.1% untuk kenaikan kadar pada bulan Disember nanti.
Berita-Berita Penting Untuk Minggu Sepanjang 14 Hingga 18 November 2016


USD/JPY Pamer Perubahan Trend Penurunan Harga Minggu Ini

Perubahan trend harga disaksikan pelabur pada carta pasangan mata wang USD/JPY apabila corak kenaikan harga gagal dikekalkan pada dagangan awal Januari 2022.
Pelabur kekal memantau sentimen pasaran semasa yang terus mempengaruhi pergerakan bagi kedua-dua mata wang safe-haven US dolar dan Yen.
Jika diperhatikan sebelum ini, harga telah bergerak kukuh sehingga mencapai paras tertinggi 5 tahun pada dagangan penghujung tahun 2021 sehingga bersambung pada minggu pertama pembukaan dagangan tahun 2022.
Namun, harga mula memperlihatkan corak yang lebih menurun selepas paras ketinggian dicapai pada 116.300.
Pada mulanya penganalisis melihat berlaku pembetulan harga (correction) pada minggu lalu, namun penurunan lebih rendah berlaku memberi isyarat untuk trend bearish bakal bermula.
Harga bergerak di bawah paras halangan Moving Average 50 (MA50) pada rangka masa 1 jam sejak penghujung minggu lalu dan bersambung ke minggu ini.
 Minggu ini menyaksikan harga menjunam lebih parah susulan faktor penyusutan US dolar dalam pasaran dan menamatkan cubaan harga untuk mengekalkan trend bullish sebelum ini.
Pada dagangan Khamis semalam, harga membuat penurunan sehingga ke paras 114.00, dan bersambung pada dagangan hari ini (Jumaat), penurunan kekal berlanjutan sehingga ke paras sekitar 113.650 setakat sesi Eropah.
Penurunan harga bakal dijangkakan menuju sehingga ke paras sokongan 113.300 untuk catatkan paras terendah terbaru 4 minggu.
Lihat gambar carta harga pasangan USD/JPY di bawah untuk rujukan analisis teknikal.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sektor Ekonomi Eropah Papar Kejatuhan Ketara Terkesan Oleh COVID-19

Permulaan dagangan sesi Eropah hari ini dihiasi dengan beberapa data ekonomi utama dari zon Eropah dan UK yang memperlihatkan bacaan PMI pembuatan dan perkhidmatan bagi bulan Mac yang bercampur-campur.
Pertumbuhan dalam sektor pembuatan di Jerman terus mencatat penyusutan dengan bacaan 45.7 daripada 48 pada bulan Februari. Ini merupakan penguncupan untuk bulan ke 15 berturut-turut, meskipun bacaan yag direkodkan lebih baik daripada unjuran pasaran.
Sementara itu, data PMI perkhidmatan Jerman pula menunjukkan penguncupan ketara sejak Jun 1997 dengan bacaan 34.5 daripada 52.5 yang dicatatkan sebelum ini, dan tersasar daripada jangkaan sebanyak 43.0.
Bacaan PMI perkhidmatan Perancis menunjukkan penurunan paling pantas dalam tempoh 22 tahun, di mana angka yang dicatatkan merosot kepada 29.0 daripada 52.5 pada bulan lalu, dan gagal menepati jangkaan untuk bertumbuh sebanyak 39.6.
 Hal ini didorong oleh kemerosotan dalam perniagaan baru, menyebabkan syarikat-syarikat mengurangkan pekerja mereka.
Selain itu, PMI pembuatan Perancis menjunam ke paras terendah dengan bacaan 30.2 daripada unjuran untuk meningkat 39.4. Ini merupakan penguncupan terbesar dalam tempoh 22 tahun dan pengeluaran perkilangan jatuh lebih cepat sejak 2009.
Secara keseluruhannya, sektor perkhidmatan di Zon Eropah menjunam pada bulan Mac dengan bacaan 28.4 daripada 52.6 sebelumnya, sementara sektor pembuatan jatuh kepada 44.8 daripada 49.2, disebabkan oleh penularan coronavirus yang semakin meluas telah menjejaskan aktiviti perniagaan dan perkilangan.
Penerbitan data PMI UK turut menjadi tumpuan sesi Eropah apabila bacaan PMI pembuatan yang dicatatkan merosot dengan bacaan 48 daripada 51.7 pada bulan sebelumnya, di mana pengeluaran mencatat kejatuhan ketara dalam tempoh 8 tahun.
Sementara bacaan PMI perkhidmatan UK pula melemah dengan bacaan 35.7 daripada 53.2 yang dicatatkan bulan lalu, didorong oleh kemerosotan ketara dalam aktiviti perhotelan dan restoran berikutan penularan wabak COVID di negara itu.


Trader EUR, GBP dan JPY Perlu Baca Update Matawang Sesi Eropah Ini Segera

US Dollar melonjak ke paras tertinggi dalam tempoh 14 tahun berbanding matawang utama yang lain kerana keyakinan berterusan terhadap kekuatan ekonomi AS dan jangkaan terhadap kenaikan kadar oleh AS bagi bulan Disember nanti.
Euro merosot dalam sesi dagangan ini berbanding US Dollar.
EUR/USD, 30 minit
US Dollar mengukuh setelah data dari sektor pekerjaan menunjukkan tuntutan awal pegangguran merosot pada minggu ini.
Secara berasingan, Jabatan Perdagangan berkata bahawa harga perumahan juga melonjak pada bulan Oktober.
Data dari AS juga menunjukkan bahawa harga pengguna AS meningkat pada bulan lepas berbanding bulan ini.
Kesemua data positif ini membantu dalam sentimen pengukuhan ekonomi AS.
 Komen dari pegawai-pegawai penting Fed juga dilihat memihak bagi peningkatan kadar sebelum penghujung tahun ini.
Matawang GBP jatuh sebanyak 0.29% kepada angka paling rendah semenjak 10 November.
GBP/USD, 30 minit
Di tempat lain, USD/JPY meningkat kepada paras tertinggi lima bulan.
USD/JPY, 30 minit
US Dollar Index, yang mengukur kekuatan US Dollar berbanding matawang utama yang lain dalam sesi Eropah.
Ringgit Jatuh 8 Hari Berturut-Turut


New Zealand Dah Jumpa Punca Penularan Covid-19?

Perdana Menteri New Zealand, Jacinda Arden mengatakan keyakinan beliau bahawa mereka telah berhasil mengesan punca wabak Covid-19 yang dilaporkan pada Selasa, sehingga mendorong langkah penutupan dilaksanakan di seluruh negara.
Pihak berkuasa kesihatan mengaitkan kluster Covid-19 yang sedang berkembang di negara itu mempunyai kaitan kuat dengan varian Delta dari Australia, dan hasil siasatan lanjut mendapati individu pertama yang dijangkiti wabak tersebut baru sahaja tiba dari Sydney pada 7 Ogos lalu.
Beliau mengatakan wabak itu tidak berada terlalu lama dalam komuniti seperti yang dibimbangkan, memandangkan individu berkenaan sudah menjalani kuarantin sejak tiba ke negara itu.
 Bagaimanapun, dolar New Zealand gagal memberi reaksi kepada perkembangan positif tersebut, dengan terus didagangkan lemah di sekitar paras terendah 9 bulan berbanding USD.
Terdahulu, PM Arden telah mengumumkan langkah penutupan selama tiga hari di seluruh negara selepas satu kes komuniti Covid-19 pertama kali dikesan di Auckland dalam tempoh enam bulan.
Langkah tersebut turut memberi kesan kepada keputusan polisi Bank Pusat New Zealand (RBNZ) untuk mengekalkan kadar faedah tidak berubah pada 0.25%, tersasar dari jangkaan pasaran untuk kenaikan pada 0.50%.
Jumlah keseluruhan daripada kluster tersebut telah bertambah menjadi 21 kes, di mana 11 lagi jangkitan telah dilaporkan pada hari ini.


PMI Sektor Perkhidmatan UK Perlahan Kepada 53.8 Pada Mei

Sektor perkhidmatan United Kingdom semakin perlahan pada Mei di mana indeks PMI merosot kepada 53.8 dari 55.8 sebelum ini. Bacaan kali ini berada di bawah jangkaan pasaran di paras 55.0.
Walaupun terdapat pengukuhan dalam perniagaan baru, komponen pertumbuhan tempahan merosot ke paras terendah tiga bulan lalu.
Tekanan dalam persaingan begitu tinggi dan terdapat bukti bahawa ketidaktentuan pilihanraya umum memberi kesan kejatuhan kepada peningkatan dalam perniagaan baru.
Keyakinan secara keseluruhan dalam prospek perniagaan kekal kukuh, walaupun terdapat kemerosotan dari bacaan sebelum ini dengan faktor utama adalah daripada sektor yang berorientasikan pengguna.
 Komponen pekerjaan pula meneruskan peningkatan pada tempoh sama, walaupun kadar penambahan pekerjaan secara keseluruhan masih rendah.
Kenaikan harga kos pula semakin perlahan, dan terdapat tekanan ke atas dari kos pembekal dan kos gaji. Keseluruhannya, harga dalam sektor perkhidmatan meningkat pada kadar terendah sejak November 2016.
Menurut Markit, data secara keseluruhan masih menunjukkan ekonomi semakin mendapat semula momentum pada suku kedua. Selain itu, terdapat juga jangkaan di mana sektor perkhidmatan yang semakin perlahan akan memperlahankan pertumbuhan ekonomi.
Tiada kesan yang signifikan kepada pasaran khususnya matawang GBP selepas data ini dikeluarkan.


Data KDNK Britain Tidak Mampu Membantu Pound Sterling, Sentimen Pasaran Bergantung Kepada Sidang Kemuncak G-20

Bermula sesi Asia hari ini, Jepun memulakan pasaran dengan mengeluarkan data pengangguran yang sejajar dengan jangkaan pasaran serta bacaan sebelum ini iaitu 2.4% untuk Mei 2019.
Secara keseluruhannya, sesi Asia pada hari dagangan terakhir minggu ini diniagakan rendah susulan para pelabur mula mengambil langkah berhati-hati menjelang pertemuan hujung minggu ini antara Presiden AS Trump dan rakan sejawatannya dari China Xi Jinping di sidang kemuncak G-20.
Beralih kepada sesi Eropah, data KDNK tahunan di Britain meningkat sebanyak 1.8% untuk suku tahun pertama 2019, tidak berubah daripada bacaan sebelumnya dan mendaki dari 1.4% bacaan pada tempoh sebelumnya. Ini merupakan pengembangan yang paling kuat sejak suku tahun ketiga 2017.
 Namun data tersebut tidak diendahkan oleh pasaran dan Sterling berlegar di paras terendah 5 bulan atas faktor kebimbangan mengenai kebarangkalian sama ada Brexit dapat mencapai persetujuan atau tidak.
Seterusnya pada jam 5 petang pula, pasaran menumpukan perhatian kepada bacaan data inflasi zon Eropah untuk unjuran tahun ke tahun. Bacaan inflasi untuk bulan ini menepati jangkaan pasaran apabila kekal pada angka 1.2% sementara bacaan teras pula mencatatkan kenaikan kepada 1.1% lebih tinggi berbanding jangkaan kenaikan 1.0% daripada bacaan sebelum ini iaitu 0.8%.
Tumpuan pasaran pada sesi seterusnya akan diberikan kepada data ekonomi pertumbuhan GDP Kanada pada jam 8.30 malam ini dengan jangkaan bacaan data yang sedikit menurun.


Analisis Teknikal AUD/USD – Timeframe H4 – 18/04/2018

Jika diperhatikan, pergerakan AUD/USD masih sideways sejak Isnin lalu walaubagaimanapun momentum wave masih menunjukkan potensi ke arah kenaikan(HL,HH,HL,HH) ketika ini selagi masih berada di atas paras harag 0.7714.
 Dijangkakan potensi yang boleh diperhatikan adalah sekitar harga 0.7755/35 untuk ia retrace sebelum bullish. Oleh itu, Key Support Zone ini penting untuk diperhatikan ketika ini dan jika membentuk buy signal sekitar harga tersebut, kebarangkalian adalah tinggi untuk ia meneruskan kembali kenaikan pada minggu ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


¥158.000 Penghalang GBP/JPY Untuk Melonjak Lebih Garang

Bukan masanya lagi untuk matawang Yen terus merekodkan pengukuhan apabila kembali menyusut untuk berlegar-legar semula di paras terendah April 2019 setelah pamer peningkatan gah minggu lalu.
Yen kekal lemah susulan jangkaan bahawa Bank of Japan (BOJ) masih komited untuk mengekalkan kadar polisi meskipun kebanyakan bank pusat sudah mula merencana untuk melaksanakan langkah ‘tapering’.
Tampaknya matawang Pound mengambil lagi peluang untuk lebih mengukuh berbanding Yen walaupun masih menghadapi tekanan daripada kenyataan Pesuruhjaya Eropah Internal Market, Thierry Breton.
Melihat kepada carta harga pasangan matawang GBP/JPY, pergerakan harga dilihat telah pun mencanak melebihi 100 pips daripada paras rintangan 156.000 untuk menyangkal trend bearish pada sebelum ini.
Lonjakan harga itu juga nampaknya terus kembali menguji zon SBR (support become resistance) 158.000 sebelum menyusut semula pada penghujung sesi sehingga disambung ke sesi dagangan hari ini (Rabu).
Sekiranya matawang Yen sekali lagi memberi kejutan untuk kembali mengukuh, paras rintangan minggu lalu pada 156.000 dijangka bakal diuji sebelum pelabur menilai reaksi pergerakan pada paras tersebut.
 Zon RBS (resistance become support) 155.000 dijangkakan bakal dicecah andai kata penurunan harga berjaya meneruskan rentak penurunan yang lebih jelas sehingga menembusi paras rintangan itu.
Jikalau trend bullish yang dipersembahkan pada kali ini berjaya dikekalkan, tidak mustahil untuk harga terus melonjak semula serta mencapai zon SBR 158.000 dan menguji paras tertinggi sekitar 158.300.
Lantunan yang lebih agresif akan memperlihatkan harga mencuba untuk merekod paras ketinggian 5 tahun yang terbaharu dan berkemungkinan akan mampu untuk menuju ke zon rintangan pada 160.000.
Lihat gambar carta pasangan matawang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis teknikal USD/JPY – Timeframe H4 – 7/5/2018

Mengikut pergerakan wave, USD/JPY masih dalam momentum bullish sejak beberapa minggu yang lalu. Dan jika diperhatikan di timeframe weekly, ia membentuk bearish pin bar dan H4 menunjukkan potensi untuk terbentuknya pattern head & shoulder sekiranya harga masih berada di bawah 110.00.
 Potensi untuk ia membentuk right shoulder adalah sekitar harga 109.30/60 dan selagi ia tidak breakout 110.00, ia berpotensi tinggi untuk mulai bearish. Dengan terbentuknya new LL minggu lalu di wave H4 ini, kebarangkalian adalah tinggi untuk ia mulai bearish.
Jika bearish, target terhampir adalah 109.00 atau lebih rendah mencapai ke sekitar harag 108.64/50. Oleh itu, selagi ia tidak breakout 110.00, potensi adalah bearish setakat ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Tuntutan Pengangguran AS Jatuh Daripada Paras Tertinggi Pada Minggu Lepas!

Jabatan Buruh Amerika Syarikat melaporkan jumlah tuntutan faedah/insurans pengangguran (Jobless claims) pada minggu lepas jatuh daripada paras tertinggi  dua tahun pada minggu lepas. Hal ini menunjukkan pasaran buruh A.S masih kukuh.
Manakala data lain yang dikeluarkan pada hari yang sama menunjukkan aktiviti perkilangan di kawasan pertengahan Atlantika semakin bertambah baik apabila pengeluar menerima lebih banyak pesanan, peningkatan penghatanran dan peningkatan jam kerja. Tinjauan mereka untuk perbelanjaan modal dalam tempoh enam bulan akan datang juga memberi sedikit tanda-tanda pemulihan.
Ketegangan perdagangan telah melemahkan keyakinan perniagaan dan membataskan perbelanjaan modal yang membawa kepada kemerosotan dalam aktiviti pembuatan negara. Boeing mengumumkan pada hari Isnin bahawa ia akan menggantung pengeluaran pesawat Jet Max 737 pada bulan Januari berikutan kemalangan maut yang dihadapi.
 Ahli ekonomi berpendapat bahawa ia akan memberi impak terhadap rantaian bekalan dan memangkas pertumbuhan produk domestik pada 2020.
Bilangan rakyat Amerika Syarikat yang mengisi untuk faedah pengangguran menurun sebanyak 18,000 kepada 234,000 pada minggu berakhir 14 Disember berbanding minggu sebelumnya pada 252,000.
Indeks US dolar yang mengukur dolar greenback berbanding enam matawang utama didagangkan kukuh sebanyak 0.07% pada paras 97.037 setakat jam 11.25 p.m.


Data Pekerjaan Australia Positif, Ini Punca Dolar Aussie Naik!

Data pekerjaan Australia menghiasi dagangan sesi Asia hari ini yang memperlihatkan bacaan lebih kukuh daripada jangkaan dan memberi kekuatan untuk dolar Aussie mencatat peningkatan.
Biro Statistik Australia (ABS) melaporkan kadar pengangguran jatuh kepada 4.2% daripada 4.6% pada bulan Disember, iaitu paras terendah pernah dicatatkan sejak 2008 dengan melebihi jangkaan untuk menurun pada 4.5%.
Selain itu, ekonomi Australia juga dilaporkan telah membuat tambahan pekerjaan sebanyak 64,800 pada bulan lepas berbanding jangkaan untuk kenaikan 60,000.
 Ekoran daripada itu, dolar Aussie diniagakan 0.3% lebih tinggi dengan meningkat pada sekitar harga 0.7240 berbanding US dolar.
Pekerjaan merupakan antara data utama yang terakhir sebelum Bank Pusat Australia (RBA) pada 1 Februari yang bakal memutuskan sama ada pelonggaran kuantitatif mereka akan dikurangkan atau terus ditamatkan bergantung pada prospek ekonomi.
Dalam pada itu, peningkatan dolar Aussie turut disokong oleh China yang telah mengurangkan kadar faedah untuk pinjaman korporat dan isi rumah sebagai langkah untuk menyokong pemulihan ekonomi.
China merupakan pasaran eksport tunggal terbesar Australia dan sebarang perubahan dasar yang akan menyokong permintaan dilihat sebagai positif untuk dolar Aussie.


Analisis GOLD – Harga Emas Melantun Selepas Kejutan ‘Intervention’ Jepun Dalam Pasaran

Seperti yang dibimbangi pelabur, dagangan emas melalui detik bergelora menuju penghujung minggu bermula pengumuman keputusan kadar faedah pada mesyuarat FOMC awal pagi tadi.
Federal Reserve (Fed) meningkatkan kadar faedah 75 mata asas kali ketiga berturut-turut sehingga menyaksikan US dolar mengukuh selepas mesyuarat tersebut.
Namun, sesi Eropah pada petang ini dikejutkan oleh laporan campur tangan kerajaan Jepun dalam pasaran (intervention) sehingga turut memberi tempias kepada dagangan emas semasa.
Pada carta harga XAU/USD yang mengukur nilai emas berbanding US dolar, harga pada mulanya dilihat melonjak ketika reaksi mesyuarat FOMC melihatkan harga melonjak sebentar dari paras 1654.00 mencapai ketinggian 1688.00.
Namun menuju ke penghujung sesi New York, harga mula menunjukkan penurunan semula bersambung ke sesi Asia hari ini susulan pengukuhan oleh US dolar.
Setelah kembali berlegar semula di zon support 1655.00 sebelum berlaku lantunan semula harga di sesi Eropah.
Susulan campur tangan Jepun ke dalam pasaran mata wang, nilai Yen mengukuh sementara US dolar melemah, sekaligus turut memberi ruang untuk emas meningkat.
 Lonjakan melepasi halangan Moving Average 50 (MA50) pada rangka masa 1 jam di carta XAU/USD boleh menjadi isyarat awal untuk perubahan trend bullish semula bagi dagangan emas.
Zon halangan pada 1680.00 akan diuji sekiranya harga emas membuat kenaikan sebelum harga yang melepasi zon tersebut kemudiaanya akan menuju pula ke zon 1700.00.
Namun jika berlaku penurunan semula, zon support 1655.00 akan kembali diuji sekali lagi sebelum penurunan yang dilanjutkan bakal catat paras terendah terbaru 2 tahun.
Sasaran untuk paras terendah terbaru bagi penurunan harga emas dilihat boleh mencecah ke sekitar 1640.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Australia Melaporkan Data Yang Kurang Memberangsangkan, AUD/USD Merosot!

Dollar Australia dan New Zealand menjunam lebih rendah berbanding matawang Greenback pada Rabu selepas pengumuman data inflasi yang agak mengecewakan dari Australia walaupun matawang US Dollar masih terdedah dengan sentimen politik di AS.
AUD/USD dilaporkan menjunam sebanyak 0.28 peratus kepada 0.7516.
Biro Statistik Australia pada Rabu melaporkan bahawa indeks harga pengguna meningkat sebanyak 0.5 peratus pada suku pertama, berbanding jangkaan kenaikan sebanyak 0.6 peratus.
Bagi data tahun ke tahun, harga pengguna dinilai melonjak sebanyak 2.1 peratus pada suku lepas berbanding ramalan kenaikan sebanyak 2.2 peratus.
 Dalam sesi ini juga, NZD/USD turut mengalami penurunan sebanyak 0.50 peratus, yang paling rendah sejak 12 April.
Selain itu, sentimen bagi matawang US Dollar kekal rapuh menjelang pengumuman butiran lanjut mengenai rancangan pembaharuan cukai oleh pentadbiran Presiden Donald Trump.
Trump berkata pada minggu lepas bahawa beliau akan membuat pengumuman mengenai dasar percukaian pada Rabu.
US Dollar Index yang mengukur kekuatan US Dollar berbanding sekumpulan matawang yang lain dinilai menurun dalam sesi ini sebanyak 0.09 peratus kepada 98.63, tidak jauh daripada tahap terendah bagi tempoh lima bulan yang dicatat dalam sesi sebelumnya.
Sentimen Pasaran Melembap Selepas API Melaporkan Peningkatan Pengeluaran Minyak Mentah Dari AS


Bilangan Pekerjaan Di Kanada Meningkat! Adakah Bank Pusat Akan Kurangkan Kadar?

Ekonomi Kanada bertumbuh dengan lebih baik daripada jangkaan selepas sebanyak 53,700 bilangan pekerjaan di tambah pada bulan September didorong oleh peningkatan pekerjaan dalam sektor perkhidmatan. Berdasarkan data yang dikeluarkan oleh Jabatan Statistik ini, para penganalisis telah mengurangkan jangkaan mereka terhadap pemotongan kadar faedah oleh bank pusat pada bulan ini.
Kadar pengangguran negara jatuh menghampiri ke paras terendah iaitu 5.5% daripada 5.7% yang dikecapi pada bulan Ogos. Disisi lain upah pekerja tetap meningkat 4.3% setahun setakat bulan September. Bacaan yang dikeluarkan oleh Jabatan Statistik telah mengatasi jangkaan pakar ekonomi yang mensasarkan peningkatan sebanyak 10,000 bilangan pekerjaan dan kadar faedah hanya pada paras 5.7%. Paras terendah kadar pengangguran yang pernah dicapai  ialah pada paras 5.4% yang dikecapi pada bulan Mei lalu.
 Susulan daripada laporan ini, matawang Kanada telah mengukuh berbanding US dolar pada paras C$1.3225 setakat jam 10.00 p.m.
Sejak Oktober 2018, bank pusat Kanada belum mengorak apa-apa langkah untuk mengurangkan kadar faedah. Pada bulan lepas, Bank Pusat Kanada telah mengeluarkan kenyataan bahawa ekonomi bertumbuh dengan perlahan dan terbuka kepada risiko. Antara yang menjadi faktor ialah pertumbuhan pasaran buruh bertumbuh perlahan.
Menurut pakar ekonomi, Doug Porter secara keseluruhan pasaran pekerjaan mencatat pengukuhan. Dalam masa yang sama, pasaran menilai bahawa hanya terdapat kemungkinan kecil bahawa bank pusat akan mengurangkan kadar faedah. Dengan data pekerjaan yang dikeluarkan ini, kemungkinan tersebut semakin mengecil.


AUD/USD Dah Mula Naik, Sasaran Adalah Pada 0.7200

Sentimen pasaran dilihat masih bercampur-campur. Terdapat tanda-tanda pasaran memulih, namun beberapa faktor masih memberikan kebimbangan terhadap pelabur terutama gelombang kedua Covid-19.
Matawang komoditi sebelum ini yang didagangkan merosot kembali tampilkan tanda-tanda kenaikan nilai semula dalam pasaran khususnya dolar Australia.
Menjelang mesyuarat polisi bank pusat Australia pada awal Oktober, penganalisis di Citigroup percaya bahawa Reserve Bank of Australia (RBA) akan terus mengekalkan kadar faedah tidak berubah dan tidak akan melaksanakan kadar faedah negatif.
Reaksi yang sama terjadi pada matawang Pound semalam, matawang dolar Aussie juga dijangkakan akan mengalami peningkatan pada minggu ini.
Data ekonomi China yang akan diterbitkan di sesi Asia pada Rabu juga akan turut mempengaruhi dagangan Aussie.
Pergerakan harga pada carta pasangan matawang AUD/USD sudah mula memaparkan corak awal kenaikan harga selepas harga menguji zon support berhampiran paras 0.70000 penghujung minggu lalu.
 Dagangan pada awal minggu ini menyaksikan pergerakan mendatar namun menunjukkan kenaikan selepas bergerak di atas paras sokongan Moving Average 50 (MA50) pada pergerakan 1 jam harga di carta AUD/USD.
Bersambung di sesi Asia pagi ini, harga telah berjaya menembusi paras 0.70800 yang dilihat sebagai zon SBR (support become resistance) sebelum ini.
Dengan jangkaan perubahan trend, kenaikan lebih tinggi harga dijangkakan akan menuju zon SBR sekitar 0.71800. Seterusnya, zon tumpuan adalah pada 0.72400.
Namun jika harga kembali bergerak membuat penurunan semula, zon support 0.70000 akan kembali diuji dan berkemungkinan akan menembusi ke paras lebih rendah lagi.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/CAD – Timeframe H1 – 15/1/2019

Pergerakan harga pada chart pasangan matawang USD/CAD untuk sesi dagangan semalam menunjukkan harga bergerak mendatar di antara julat paras 1.32900-1.32600 yang dilihat sebagai zon SBR (support become resistance) semasa pada chart USD/CAD. Matawang USD yang didagangkan dengan risiko terhadap pertumbuhan ekonomi global gagal melonjakkan harga berbanding dollar CAD yang lemah setelah penurunan harga minyak terkesan daripada data ekonomi China yang merosot semalam. Namun, laporan terbaru memberi sedikit kelegaan terhadap pasaran berkenaan tindakan China untuk mengurangkan cukai secara besar-besaran terutamanya pada perniagaan kecil dan sektor perkilangan untuk merancakkan kembali aktiviti kedua terbesar dunia itu.
Pada sesi pasaran Asia hari ini pula, harga dilihat bergerak turun lebih rendah dari paras Magic Pivot 1.3277 hari ini sebelum menuju ke paras support terdekat pada 1.3258 (MagicS1). Jika harga berjaya meneruskan penurunan ke paras lebih rendah, harga dilihat akan menuju ke paras tumpuan sekitar 1.3232 (MagicS2) sebelum penurunan yang diteruskan harga bakal menguji pula paras support lebih rendah yang berada di paras 1.3213 (MagicS3).
Namun, jika harga berjaya membuat kenaikan lebih tinggi dari paras Magic Pivot hari ini dan melepasi zon SBR semasa pada chart USD/CAD, jangkaan kenaikan harga seterusnya akan menuju ke paras resistance 1.3302 (MagicR1). Seterusnya, harga yang meneruskan lagi kenaikan akan menguji pula paras ketinggian yang diuji pada dagangan Selasa minggu lalu di sekitar paras resistance 1.3322 (MagicR2) sebelum harga yang mengekalkan momentum kenaikan dilihat berpotensi mencapai kenaikan sehingga ke paras sekitar 1.3347 (MagicR3).
 Pantau perkembangan pada ekonomi di China yang turut menyumbang pada perubahan harga minyak mentah dalam pasaran sekaligus turut memberi kesan terhadap pergerakan harga pada chart USD/CAD dalam pasaran semasa. Terus jadikan indicator Moshed Magic Line sebagai panduan tambahan dalam analisis teknikal harian khususnya pada chart USD/CAD untuk mencari peluang posisi dagangan terbaik setiap hari.

Paras support: 1.3258, 1.3232, 1.3213.
Paras resistance: 1.3302, 1.3322, 1.3347.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal USD/JPY – Timeframe H1 – 13/12/2018

Pada sesi dagangan Rabu semalam, matawang USD dilihat didagangkan lemah berbanding Yen dan dapat dilihat pergerakan harga pada chart pasangan matawang USD/JPY, harga yang gagal melepasi paras support MagicS1 pada indicator Moshed Magic Line kemudiannya ditekan ke paras lebih rendah dari paras Magic Pivot semalam. Nilai matawang USD pada sesi pasaran New York sedikit menyusut ekoran data inflasi tahunan yang dikeluarkan semalam menunjukkan bacaan angka yang menurun bagi bulan November. Oleh itu, harga gagal mengekalkan siri kenaikan harga yang dilakukan sejak awal minggu ini dari paras terendah minggu lalu.
Pada sesi pasaran Asia hari ini, harga membuat kenaikan sejak awal sesi bermula sehingga melepasi paras Magic Pivot 113.321 dan meneruskan lagi kenaikan ke paras resistance 113.492 (MagicR1). Harga menguji paras resistance tersebut buat seketika pada penghujung dagangan sesi Asia. Jika harga meneruskan kenaikan mengatasi paras tersebut, jangkaan harga akan menuju ke paras resistance 113.703 (MagicR2) yang merupakan paras tumpuan harga pada chart USD/JPY ini. Dan sekiranya harga berjaya melepasi paras tersebut, kenaikan seterusnya berkemungkinan mencatatkan paras ketinggian di sekitar paras 113.874 (MagicR3).
Namun, jika harga gagal membuat kenaikan lebih tinggi dan menunjukkan penurunan semula lebih rendah dari paras Magic Pivot, harga berkemungkinan akan kembali membuat penurunan seperti yang dilakukan semalam. Penurunan awal dilihat akan ke paras support 113.110 (MagicS1) untuk harga menguji paras tersebut dahulu sebelum meneruskan penurunan ke paras lebih rendah. Penurunan seterusnya dilihat akan cuba untuk melepasi paras support 112.939 (MagicS2) sebelum harga turun lebih rendah menguji pula paras tumpuan harga di sekitar paras 112.728 (MagicS3).
 Terus beri tumpuan pada perubahan dalam sentimen pasaran semasa yang memberi kesan kepada pergerakan harga pada chart pasangan matawang safe-haven USD/JPY. Lihat paras tumpuan harga pada chart USD/JPY dan bandingkan paras support dan resistance pada indicator Moshed Magic Line untuk mendapatkan analisis yang lebih jelas.

Paras support: 113.110, 112.939, 112.728.
Paras resistance: 113.492, 113.703, 113.874.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Harga Emas Meneruskan Peningkatan Dalam Pasaran Asia, Tumpuan Pelabur Pada Data NFP

Harga emas naik pada hari ini dalam pasaran Asia berikutan kenyataan Fed berkenaan kadar faedah dan juga didorong oleh penyusutan matawang U.S dolar dalam masa jangka pendek. Pelabur memberi tumpuan pada laporan nonfarm payroll (NFP).
Pasaran hadapan emas bagi bulan Disember di Comex NYMEX meningkat sebanyak 0.22% kepada $1,280.13 per auns setakat jam 12.20 petang.
Indeks U.S dolar yang mengukur kekuatan greenback berbanding enam matawang lain menyusut sebanyak 0.26% kepada 94.45 setakat jam 12.20 petang.
 Berdasarkan laporan pada awal pagi hari ini, pembuat dasar Federal Open Market Committee (FOMC) bersetuju untuk mengekalkan kadar faedah dan menekankan bahawa pertumbuhan ekonomi U.S semakin mengukuh. Menurut penganalisis, Fed memberikan tanda-tanda bahawa kadar faedah dijangka akan dinaikan pada bulan hadapan.
Semalaman harga emas melonjak naik selepas mengalami pengurangan sedikit. Peningkatan harga emas didorong oleh kenyataan FOMC untuk mengekalkan kadar faedah pada bulan ini.
Selain itu, data terbaru sektor pekerjaan Amerika Syarikat merekod tambahan 235,000 pekerjaan pada Oktober lebih daripada jangkaan pasaran 202,000. Walaubagaimanapun, data pada September telah dikaji semula daripada 135,000 kepada 110,000.
Emas sensitif dengan perubahan greenback. Dolar yang lemah menyebabkan emas lebih mudah untuk dimiliki oleh pemilik matawang asing yang lain kerana harga yang rendah.


GBP/USD – Mula Rancak, Lonjakan Harian Hingga 130 Pips Berlaku!

Susulan penyusutan yang sedang berlaku ke atas US dolar, mata wang utama lain termasuk Pound juga turut meningkat tinggi menuju dagangan penghujung minggu ini.
Ditambah jangkaan kesemua komponen pada laporan data pekerjaan NFP Amerika Syarikat (AS) yang bakal suram, penggubal dasar Federal Reserve (Fed) juga berpandangan untuk menghentikan kenaikan kadar faedah buat ketika ini.
Justeru, US dolar bergerak lemah ketika tumpuan terhadap isu siling hutang sebelum ini mula beralih kembali pada dasar monetari bank pusat.

Pada carta harga pasangan mata wang GBP/USD pada Khamis semalam, kenaikan harian sehingga 130 pips telah berjaya dipamerkan.
Pada mulanya, penurunan dipaparkan dahulu di sesi Asia menuju paras 1.24000, kemudiannya harga berjaya melonjak sehingga mencapai ketinggian 1.25400 di sesi New York.
Lantunan juga dilihat berlaku ketika harga harga menyentuh paras sokongan Moving Average 50 (MA50) pada rangka masa 1 jam yang menunjukkan isyarat masih bullish.
 Pergerakan perlahan bersambung di sesi Asia pagi Jumaat ini, namun corak kenaikan masih lagi dijangka akan diteruskan.
Sasaran untuk kenaikan lanjut harga adalah untuk menuju paras 1.26000 pula sebelum kenaikan lebih tinggi jika berjaya diteruskan, bakal mencapai ketinggian pada 1.27000.
Namun jika situasi berubah ketika reaksi pada penerbitan data NFP malam nanti, harga boleh berubah arah membuat penurunan semula.
Jatuh di bawah paras 1.25000 semula akan menjangka penurunan awal akan menuju ke zon sokongan 1.24000.
Setelah melepasi sokongan MA50, waspada untuk kejatuhan lebih rendah yang boleh mencecah hingga ke zon 1.23000 yang menjadi tumpuan minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pelabur Keliru, RBNZ Nak Naikkan Kadar Faedah Atau Tidak?

Pelabur dolar kiwi kini berbelah bahagi sama ada Bank Pusat New Zealand (RBNZ) akan mula meningkatkan kadar faedah pada mesyuarat polisi minggu depan, ketika angka kes jangkitan Covid-19 di Auckland menunjukkan peningkatan semula.
Angka kes coronavirus di New Zealand meningkat ke tahap tertinggi harian pada hari ini, dengan sebanyak 45 kes semuanya dilaporkan di Auckland.
Ini menyebabkan pasaran bimbang bahawa sekatan coronavirus di bandar itu dilanjutkan lebih lama, atau mungkin diperketatkan lagi ke tahap 2 daripada tahap 3 yang sedang dilaksanakan.
 RBNZ akan mengadakan pertemuan dasar monetari pada hari Rabu minggu depan, di mana pasaran kini mengharapkan bank pusat akan mula menaikkan kadar faedah sekurang-kurangnya 25 mata asas berbanding 50 mata asas sebelumnya.
Komen dari Penolong Gabenor RBNZ, Christian Hawkesby pada minggu lalu menunjukkan bahawa bank pusat mungkin akan menaikkan kadar secara beransur-ansur dengan kenaikan 25 mata asas.
Bagaimanapun, dengan kebangkitan semula kes coronavirus di Auckland, pelabur meragui sama ada bank pusat akan melaksanakannya, memandangkan sebelum ini RBNZ pernah menangguhkan kenaikan kadar selepas 1 kes dikesan di negara itu pada bulan Ogos.
Ketika penulisan, dolar kiwi diniagakan susut di sekitar paras terendah lima minggu berbanding dolar greenback pada 0.6948.


Apakah Matawang Paling Kuat dan Paling Lemah Pada Awal Sesi New York?

US dollar meneruskan kenaikannya berbanding matawang-matawang utama yang lain pada Khamis dengan sentimen pasaran semakin pulih selepas nada komen Presiden Trump terhadap isu Syria dilihat lebih lembut berbanding sebelum ini.
Indeks US dollar yang mengukur kekuatan matawang greenback berbanding enam matawang lain naik 0.47% setakat pada pukul 10.37 malam.
Jadi matawang apakah paling kuat pada awal sesi New York? Jawapannya adalah GBP dan NZD. Manakala matawang paling lemah pula ialah Yen dan Swissy.
Anda boleh lihat kenaikan GBP/JPY setakat ini mencecah 0.85% dan GBP/CHF naik 0.92%. NZD/JPY pula naik sehingga 0.67% dengan NZD/CHF naik 0.72%.
 Manakala bagi pair GBP/NZD – ia membuat kenaikan 0.21% setakat pada pukul 10.41 malam. Jelas matawang GBP adalah paling kuat ketika ini.
EUR/USD pula jatuh 0.47% setakat ini disebabkan komen dovish ECB dalam minit mesyuarat yang dikeluarkan pukul 7.30 malam tadi. Euro juga turut melemah berbanding beberapa matawang utama yang lain termasuk GBP dan NZD.
Dalam komen terbaru Trump tentang serangan ke Syria beliau mengatakan serangan terhadap Syria yang menggunakan senjata kimia mungkin datang “dalam masa terdekat atau tak dekat langsung”.
Dengan perkembangan terbaru sentimen yang semakin pulih, indeks saham Wallstreet juga dibuka lebih tinggi dengan S&P500 naik 0.84%, Nasdaq naik 1.04% dan Dow Jones naik 1.17%.


USD Pertahankan Pemulihan, Ke Mana Hala Tuju Pada Sesi New York?

US dolar didagangkan sedikit berubah ketika pasaran melangkah masuk ke sesi Eropah, kekal mempertahankan kenaikan yang dicatatkan pada dagangan hujung minggu lalu.
Awal sesi Eropah melihatkan indeks dolar yang mengukur kekuatan dolar greenback berbanding sekumpulan mata wang utama diniagakan stabil pada sekitar harga 101.60.
Dolar Amerika kembali bangkit dari paras terendah satu tahun pada penghujung dagangan Jumaat lalu, selepas Gabenor Federal Reserve (Fed), Christopher Waller mengatakan lebih banyak pengetatan dasar diperlukan.
Ekoran itu, pelabur meningkatkan jangkaan untuk Fed menaikkan kadar faedah sebanyak 25 mata asas pada mesyuarat polisi bulan depan.
 Berbanding yen, raja mata wang itu melonjak ke paras tertinggi satu bulan, susulan pendirian Gabenor Bank of Japan (BOJ) Kazuo Ueda yang dovish menekan mata wang ninja itu lebih rendah.
Sementara itu, mata wang euro dan pound masing-masing bergelut untuk mempertahankan kedudukan daripada susut lebih rendah berbanding dolar greenback.
Tumpuan pelabur pound kini beralih kepada penerbitan data pekerjaan dan inflasi UK yang akan dikeluarkan pada minggu ini.
Beralih ke dagangan mata wang Asia, dolar Aussie dan New Zealand kekal didagangkan suram susulan kejatuhan terdahulu dengan pasaran kini menantikan terbitan data pertumbuhan ekonomi China pada hari Selasa.
Dolar loonie pula kekal stabil selepas penyusutannya dibataskan oleh dagangan minyak mentah yang terus mengukuh.


Kedudukan Terkini Matawang : Isu Politik Dan Data Ekonomi Tidak Membantu Pergerakan Matawang Euro

Matawang US dollar tidak banyak berubah dalam sesi dagangan New York Open pada hari ini. Walaubagaimanapun, momentum pergerkan masih kukuh berbanding matawang Euro berikutan isu politik di zon Eropah.
Matawang euro didagangkan pada paras $1.1079 dengan susut sebanyak 0.03% berbanding US dolar. Bacaan ini semakin hampir dengan bacaan terendah minggu lalu iaitu pada $1.1066 berikutan isu parlimen Itali. Perdana Menteri Giuseppe Conte dijangka akan memberi ucapan dan mengumumkan perletakan jawatan.
Terdapat kemungkinan bahawa pilihan raya tergempar akan berlaku, namun dalam masa yang sama juga terdapat kemungkinan bahawa Presiden Sergio Mattarella akan membentuk kerajaan baru dengan menjalinkan kerjasama bersama parti lain di parlimen. Berdasarkan teori, 5 Stars Movement dan Parti Demokrat mempunyai kebarangkalian untuk bertindak sedemikian.
 Selain isu politik data ekonomi juga menekan matawang Euro selepas Deutsche Bundesbank memberi amaran dalam laporan yang dikeluarkan semalam bahawa pertumbuhan ekonomi zon eropah akan menguncup pada suku ketiga.
Walaubagaimanapun, matawang euro kukuh berbanding pound selepas Perdana Menteri Boris Johnson telah memulakan initiatif dengan mengariskan jarak antara UK dan EU dalam bagaimana mengendalikan pembatasan Iris pada masa akan datang. Perdana Menteri UK, Boris Johnson menawarkan tetapan kawalan kastam di Ireland Utara jika Kesatuan Eropah berbuat perkara yang sama di Republik Ireland.
Matawang pound jatuh berbanding Euro sebanyak 0.3% pada awal hari ini dan setakat ini didagangkan pada paras 1.0951.
Indeks US dolar yang mengukur dolar greenback berbanding enam matawang utama didagangkan kukuh pada awalnya pada paras 98.165, dan kini mula catat sedikit penyusutan naik setakat jam 09.55 p.m.


Ucapan Powell Jadi Tumpuan Pasaran, Pasaran Euro Terus Dihimpit Sentimen!

US dolar mencatat pengukuhan berbanding enam mata wang utama pada hari Rabu dengan melonjak hampir paras tertinggi 20 tahun ketika para pelabur menantikan ucapan Pengerusi Rizab Persekutuan pada hari Jumaat nanti untuk mendapatkan petunjuk baharu tentang betapa agresifnya bank pusat dalam menghambat inflasi.
Para pelabur telah mengurangkan jangkaan bahawa the Fed boleh cenderung kepada kenaikan kadar yang lebih perlahan kerana inflasi kekal pada 8.5% pada asas tahunan, jauh melebihi sasaran 2% Fed.
Tumpuan ucapan Jerome Powell di Jackson Hole akan tertumpu pada sejauh mana kelembapan ekonomi berkemungkinan mengubah kadar pengetatan Fed, atau keperluan untuk menjinakkan tekanan inflasi yang akan mengatasi faktor ekonomi lain.
US dolar mengukuh walaupun selepas data pada hari Rabu menunjukkan bahawa pesanan baharu untuk barangan modal buatan A.S. meningkat pada kadar yang lebih perlahan pada bulan Julai berbanding bulan sebelumnya, menunjukkan bahawa perbelanjaan perniagaan untuk peralatan mungkin bergelut untuk pulih selepas menguncup pada suku kedua.
Pedagang niaga hadapan dana Fed menetapkan harga dalam peluang 59% bahawa Fed akan menaikkan kadar sebanyak 75 mata asas lagi pada mesyuarat Septembernya, dan kebarangkalian 41% untuk kenaikan 50 mata asas.
 Indeks US dolar yang mengukur mata wang US dolar berbanding enam mata wang utama didagangkan kukuh 0.42% kepada paras dagangan 108.99 sebelum susut semula.Euro susut 0.49% pada $0.9919, selepas mencapai paras terendah 20 tahun pada $0.99005 pada hari Selasa.
US dolar merosot pada hari Selasa selepas data menunjukkan aktiviti sektor swasta AS lebih lemah daripada jangkaan pada bulan Ogos manakala jualan rumah AS menjunam ke paras terendah 6-1/2 tahun pada bulan Julai.
Euro telah susut oleh kebimbangan pertumbuhan kerana rantau ini menghadapi krisis tenaga. Bekalan gas di Belanda bulan hadapan, penanda aras untuk Eropah, meningkat semula pada hari Rabu kerana prospek pemberhentian bekalan gas Rusia melalui saluran paip utama Nord Stream 1 selama tiga hari membuatkan pelabur kehilangan arah yang jelas.
“Peningkatan mendadak dalam harga gas dan ketidakpastian mengenai masa hadapan ini akan terus membebankan euro buat masa ini,” kata penganalisis DNB Markets FX Ingvild Borgen Gjerd.
Sementara itu, mata wang komoditi seperti dolar Australia dan New Zealand berada di bawah tekanan akibat kebimbangan pertumbuhan global yang perlahan. Mata wang Aussie susut 0.62% kepada $0.6886 dan kiwi merosot 0.72% kepada $0.6169.


EUR/USD ‘Meletup’ Selepas Keputusan Mesyuarat FOMC

Setelah dinanti-nantikan oleh para pelabur, akhirnya keputusan mesyuarat FOMC terjawab pada awal pagi ini dengan menyaksikan US dolar mengalami penyusutan nilainya yang agak ketara berbanding kumpulan mata wang utama.
Federal Reserve (Fed) mengekalkan dasar yang longgar dengan kadar faedah tidak berubah serta program pembelian bon turut dikekalkan sebagai langkah menyokong ekonomi Amerika Syarikat (AS).
Pengerusi Fed, Jerome Powell ada menyentuh berkenaan langkah pengurangan bon (tapering) apabila memaklumkan bahawa para penggubal polisi ada membincangkan mengenai butiran tersebut, namun akan memerlukan beberapa mesyuarat lagi sebelum dapat memberi jawapan lebih jelas.

Susulan keputusan mesyuarat tersebut, carta harga pasangan mata wang EUR/USD menyaksikan lonjakan ke paras tertinggi 2 minggu dengan kenaikan harian sekitar 80 pips dicatatkan.
Harga pada mulanya membuat penurunan menyentuh ke paras 1.17800 sebelum melonjak di atas paras 1.18000 dan menutup dagangan di paras ketinggian sekitar 1.18500 pada penghujung sesi New York.
 Situasi ini juga telah membuka ruang untuk kenaikan harga menuju ke paras rintangan 1.19000 pada zon SBR (support become resistance) setelah harga jatuh di bawah zon tersebut selama 4 minggu.
Kenaikan lebih tinggi melepasi zon tersebut akan mendorong jangkaan harga ke paras sasaran seterusnya pada rintangan utama 1.20000.
Sebaliknya jika situasi lonjakan harga ini gagal bertahan dan harga membuat penurunan semula, pelabur akan menilai sama ada paras 1.18000 mampu membendung kejatuhan lebih rendah harga.
Sekiranya harga terus menjunam, zon support pada 1.17000 akan menjadi tumpuan selepas harga turut melepasi paras sokongan minggu lalu sekitar 1.17500.
Lihat gambar carta pasangan mata wang EUR/USD di bawah untuk rujukan analisis teknikal anda.


NZD/USD Teruskan Kenaikan Catat Paras Ketinggian Terbaru 5 Bulan

Pengukuhan matawang komoditi dalam pasaran kewangan turut melihatkan dagangan dolar New Zealand kekal bergerak kukuh minggu ini ekoran sentimen positif perjanjian perdagangan Amerika Syarikat dan China.
Berbanding US dolar yang lebih berisiko berikutan data-data ekonomi semasa Amerika Syarikat tidak begitu memberangsangkan, pergerakan harga pada carta NZD/USD mencatatkan kenaikan ke paras 5 bulan terbaru.
Sebelum ini harga telah mencatatkan paras tertinggi sejak dagangan Julai menyetuh paras ketinggian 0.66340 pada 2 minggu yang lepas. Namun paras ketinggian tersebut sekali lagi dicapai selepas kenaikan harga semalam melepasi paras resistance 0.66300.
Harga membuat penurunan pada awal sesi Asia bermula hari ini menguji zon RBS (resistance become support) sekitar bawah paras 0.66300 sebelum harga menyambung kenaikan semula pada sesi Eropah.
Lonjakan harga telah melepasi paras ketinggian 5 bulan sebelum ini sekaligus merekodkan paras ketinggian yang terbaru pada carta NZD/USD.
 Jika sentimen pasaran kekal menyokong dagangan Kiwi, harga bakal meneruskan kenaikan ke paras ketinggian terbaru minggu ini.
Namun jika penurunan kembali berlaku, harga akan turun lebih rendah semula menguji garisan sokongan Moving Average 50 (MA50).
Penurunan lebih rendah dari MA50 bakal memberikan isyarat awal perubahan trend harga.
Penurunan yang berjaya diteruskan dilihat bakal menuju zon tumpuan harga di sekitar paras 0.65800 dan juga 0.65700.
Lihat gambar carta pasangan matawang GBP/USD di bawah untuk rujukan analisis teknikal anda.


Analisis GOLD – Harga Akan Sambung Menjunam Lagi?

Dagangan emas kembali bergerak stabil pada awal minggu ini selepas menutup dagangan minggu lalu dengan penurunan nilai.
Seperti yang dipaparkan pada carta harga XAU/USD yang mengukur nilai emas berbanding US dolar, harga susut semula dari paras ketinggian 1875.00 ke bawah paras 1850.00.
Pasaran kini tertumpu pada pelaksanaan pakej rangsangan ekonomi Amerika Syarikat (AS) oleh Presiden Joe Biden yang bernilai $1.9 trilion.
Pelabur turut berwaspada menjelang keputusan Federal Reserve (Fed) pada mesyuarat FOMC awal Khamis ini dengan jangkaan kenyataan bernada lebih dovish.
Pergerakan harga emas perlahan di sesi Asia untuk pembukaan pasaran minggu ini namun berada di atas paras 1850.00 dengan paras tersebut juga diuji pada awal dagangan sesi Eropah.
Jika harga berjaya melonjak semula meneruskan kenaikan, paras rintangan pada 1875.00 akan diuji semula namun harga perlu melepasi paras rintangan Moving Average 50 (MA50) pada rangka masa 1 jam pergerakan harga terlebih dahulu.
 Trend bullish harga selanjutnya akan mendorong pelabur menyaksikan kenaikan harga sehingga ke paras tumpuan 1900.00 semula.
Namun jika harga bergerak lebih rendah, paras sokongan pada penghujung minggu lalu sekitar 1840.00 akan diuji sebelum penurunan lebih rendah akan menuju zon support 1820.00.
Penurunan lebih rendah seterusnya akan tertumpu kembali pada paras 1800.00 yang akan menjadi paras sokongan buat harga emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Jatuh 4 Minggu Berturut-Turut, Ini Penggerak Pasaran Sepanjang Minggu Lalu (08–12 Jan)

Matawang Euro, GBP, dan Yen mengaut banyak keuntungan pada minggu lalu yang di sokong oleh berita positif polisi monetari dan politik. Manakala US dolar terus ditekan oleh pengukuhan Euro sehingga menolak indeks US dolar di bawah paras 91.00 yang terendah sejak penghujung tahun 2014.
Matawang Euro membuat kenaikan ke paras tertinggi tiga tahun lalu berbanding US dolar pada Jumaat selepas laporan minit mesyuarat ECB menunjukkan bank pusat berkemungkinan akan mengubah panduan (guidance) bank pusat awal tahun ini.
Tidak cukup dengan itu, euro terus didorong perkembangan positif politik Jerman. Parti konservatif Chancellor Jerman Angela Merkel dan Social Demokrat mencapai perjanjian awal dalam rundingan penggabungan parti bagi membentuk kerajaan.
US dolar minggu lalu tidak banyak disokong oleh data-data ekonomi atau pun peristiwa (event) yang lain. Walaupun hasil-bon kerajaan AS naik hampir mencapai paras 2.60%, tetapi US dolar tetap saja sukar mengukuh dengan berita-berita yang lebih positif di Eropah dan Jepun. Beberapa ahli The Fed yang mengundi penetapan polisi monetari Fed tahun ini menyokong kenaikan kadar faedah secara beransur-ansur, tetapi masih sukar menyokong US dolar sepanjang minggu lalu.
Apa yang menekan greenback selain daripada pengukuhan Euro adalah spekulasi dari China pada Rabu lalu.  US dolar menjunam pada petang Rabu dengan USD/CHF jatuh sehingga 67 pip, emas naik 130 pip dan EUR/USD, GBP/USD masing-masing naik 90 dan 80 pip.
Indeks pasaran saham niaga-hadapan (futures) Amerika Syarikat juga memberi respon signifikan dengan Dow Jones jatuh 100 mata selepas laporan tersebut. Hal ini disebabkan komen pegawai China yang mencadangkan pengurangan pegangan hutang Amerika Syarikat atau pengurangan pembelian bon kerajaan Amerika Syarikat. Komen itu sekaligus menyebabkan hasil-bon 10 tahun AS melonjak 2.592% berikutan jangkaan permintaan bon kerajaan yang semakin berkurangan.
Data inflasi (CPI) Amerika Syarikat yang dikeluarkan pada Jumaat agak positif tetapi tidak banyak mengubah kedudukan US dolar sehingga matawang itu merekodkan kerugian pada minggu keempat berturut-turut.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

01 – 05 Januari
08 – 12 Januari

Eur/Usd- 88 pip sideway
Eur/Usd – naik 303 pip

Usd/Jpy– naik 125 pip
Usd/Jpy – jatuh 248 pip

Gbp/Usd– naik 124 pip
Gbp/Usd – naik 286 pip

Usd/Chf- sideway 98 pip
Usd/Chf – jatuh 180 pip

Usd/Cad– jatuh 204 pip
Usd/Cad – volatile 212 pip

Aud/Usd– naik 85 pip
Aud/Usd – naik 117 pip

Nzd/Usd– naik 135 pip
Nzd/Usd – naik 137 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Data inflasi China (Rabu)

Data inflasi China tersasar daripada jangkaan penganalisis. Berdasarkan kiraan tahunan, bacaan inflasi CPI jatuh kepada 1.8% berbanding jangkaan 1.9%. Berdasarkan kiraan bulanan, data CPI pada bulan Disember naik 0.3% berbanding jangkaan pada 0.4%. Producer Price Index (PPI) naik kepada bacaan 4.9% pada bulan Disember berbanding jangkaan pada 4.8%.

Data pengeluaran industri UK (Rabu)

Pengeluaran industri UK merekodkan kenaikan yang kukuh sekaligus menyokong kepada pertumbuhan ekonomi pada bulan terakhir 2017, namun sektor pembinaan sedikit meleset daripada data yang dikeluarkan Rabu lalu.

Data harga import Amerika Syarikat (Rabu)

 Harga import Amerika Syarikat merekodkan kenaikan terendah dalam tempoh lima bulan pada Disember dan harga import teras melemah disebabkan penurunan harga makanan dan harga barangan pengguna. Jabatan Buruh berkata pada Rabu bahawa harga import meningkat 0.10% bulan lalu yang merupakan bacaan terendah sejak Julai dan jauh di bawah jangkaan penganalisis ekonomi iaitu kenaikan 0.5%.

Data jualan runcit Australia (Khamis)

Jualan runcit pada bulan November naik 1.2% daripada bulan Oktober. Tiga kali ganda naik daripada jangkaan penganalisis yang mensasarkan kenaikan hanya pada 0.4%. Peningkatan jualan Iphone Apple dan promosi Black Friday menjadi faktor utama dalam mendorong peningkatan jualan runcit Australia kepada paras tertinggi dalam tempoh 4 tahun pada bulan November.

Minit mesyuarat ECB (Khamis)

Secara keseluruhan, ahli-ahli ECB bersetuju dengan polisi monetari semasa. Beberapa ahli berpendapat  komunikasi di masa hadapan perlu diubah secara beransur-ansur. Dengan ini, kita berkemungkinan akan melihat perubahan panduan (guidance) dalam komunikasi ECB tentang polisi monetari khusunya program pembelian bon ketika ini pada awal tahun 2018.

Data harga pengeluar PPI Amerika Syarikat (Khamis)

Harga pengeluar Amerika Syarikat jatuh buat pertama kali pada Disember sejak satu setengah tahun yang lalu berikutan kemerosotan dalam kos perkhidmatan. Indeks harga pengeluar (Producer Price Index, PPI) susut 0.1% bulan lalu yang merupakan kejatuhan pertama data tersebut sejak Ogos 2016. Dari segi tahunan, PPI naik 2.6% selepas merekod kenaikan 3.1% pada November. Jangkaan untuk data kali ini adalah kenaikan 0.2% pada Disember dengan jangkaan tahunan 3.0%.

Data imbangan perdagangan China (Jumaat)

Eksport China melonjak naik sebanyak 10.8% dan import naik sebanyak 18.7% bagi tahun 2017 dalam kiraan yuan. Imbangan dagangan perdagangan China, mencatat lebihan sebanyak 310 billion yuan berbanding jangkaan hanya pada 235 billion yuan pada bulan Disember.

Data harga pengguna CPI Amerika Syarikat (Jumaat)

Indeks harga pengguna (CPI) meningkat sejajar dengan jangkaan pasaran pada Disember dengan data teras (Core-CPI) melebihi jangkaan. Pergerakan inflasi ini dilihat menyokong kepada kenaikan kadar faedah secara beransur-ansur pada 2018.
Harga pengguna (CPI, consumer price index) bagi Amerika Syarikat meningkat 0.1% pada Disember menepati jangkaan pasaran. Dari segi tahun ke tahun (YoY) bacaan meningkat dalam tempoh 12 bulan sehingga Disember kepada 2.1% turut menepati jangkaan, tetapi sedikit rendah berbanding bacaan sebelum ini 2.2%.
Harga teras (Core-CPI) yang tidak mengambil kira harga barangan volatile (turun-naik) seperti makanan dan tenaga naik 0.3% melebihi jangkaan 0.2%, manakala bagi tahun ke tahun meningkat kepada 1.8% berbanding jangkaan 1.7%.

Data jualan runcit Amerika Syarikat (Jumaat)

Jualan runcit Amerika Syarikat pada Disember meningkat dengan bacaan pada Disember merekodkan kenaikan 0.4% bulan lalu. Bacaan pada November dikaji semula daripada 0.8% kepada 0.9%.


Sentimen Pasaran Forex Pada Awal Sesi Dagangan Minggu Ini

Matawang US dollar ketika ini menguat dalam sesi awal dagangan minggu ini di mana ia hanya melemah berbanding matawang Yen dengan sentimen yang agak berisiko berikutan kebimbangan terhadap isu perdagangan global.
Minggu ini, tumpuan pasaran akan terus terarah kepada ketegangan perdagangan terutamanya yang berkaitan dengan Amerika Syarikat.
Amerika Syarikat telah mencapai kesepakatan dengan Mexico dalam perjanjian NAFTA, tetapi rundingan bersama Kanada terbantut beberapa jam sebelum tempoh akhir tamat pada Jumaat.
Selain daripada itu, pentadbiran kerajaan Trump sedang bersedia untuk mengenakan tariff baru terhadap import dari China, sekaligus menambah ketegangan perang perdagangan.
 Indeks US dollar yang mengukur kekuatan matawang greenback berbanding enam matawang yang lain setakat ini meningkat sebanyak 0.08% setakat pada pukul 9.43 pagi.
Major pair seperti EUR/USD setakat ini didagang menurun 0.03%, di mana GBP/USD merekodkan kejatuhan 0.25%. USD/JPY susut 0.12%, manakala USD/CAD naik 0.18%. USD/CHF membuat kenaikan 0.07%. Pair AUD/USD dan NZD/USD masing-masing merosot 0.22% dan 0.36% setakat ini.
Matawang terkuat setakat ini adalah Yen, dan matawang paling lemah adalah NZD. Dengan menggabungkan kedua-dua matawang, pasangan matawang NZD/JPY jatuh 0.50%.
Penganalisis pasaran berpendapat tumpuan utama pasaran masih kepada isu perdagangan.
Trump telah mengarahkan pentadbirannya untuk mengenakan tambahan tariff sebanyak $200 billion terhadap import China.


Pasaran Masih Berhati-Hati, Matawang Kiwi Dan AUD Jadi Pilihan!

Perkembangan terkini menunjukkan bahawa prestasi US dolar masih didagangkan lemah pada hari Selasa, namun matawang New Zealand dan Australia menjadi pilih para ‘trader’ yang didorong oleh tindakan dari Bank Pusat.
Matawang kiwi naik 0.6% berbanding US dolar keparas $0.7007, pengukuhan terbesar di antara matawang G10 pada hari ini setelah bank pusat New Zealand pada hari Selasa mengatakan bahawa ia akan segera memulakan perundingan mengenai cara untuk mengetatkan piawaian pinjaman gadai janji. Hal ini adalah sebahagian dari langkah untuk mengawal pasaran perumahan yang meningkat dan melindungi pembeli rumah.
Disisi lain, dolar Australia turut pamer aksi cemerlang setelah Reserve Bank of Australia mengekalkan rancangan terhadap program pembelian bon, sekaligus mengurangkan kekhuatiran pasaran terhadap peningkatan kes penularan Covid-19.
 Indeks US dolar yang mengukur kekuatan greenback berbanding matawang utama didagangkan sedikit mengukuh dengan naik 0.03% kepada paras dagangan 92.07. Antara yang mendorong US dolar setelah didagangkan susut ialah laporan tempah barangan pembuatan yang naik 1.5% kepada $506 billion pada bulan Jun.
Matawang Kanada pulah didagangkan susut tiga hari berturut-turut berbadning US dolar berikutan kekhuatiran terhadap penularan Covid-19 varian Delta.
Peneliti pasaran pada akhir-akhir ini berpendapat bahawa penurunan hasil perbendaharaan A.S sebagai tanda bahawa kekhuatiran terhadap pertumbuhan ekonomi. Hasil Perbendaharaan 10 tahun A.S. menurun pada hari Isnin susulan selepas laporan ISM menunjukkan pertumbuhan pembuatan A.S. pada bulan Julai perlahan untuk bulan kedua berturut-turut.
Pasaran masih lagi meneka perkemabangan US dolar dalam waktu terdekat kerana penularan varian Delta Covid-19. Di Amerika Syarikat, kemasukan ke hospital COVID-19 di Louisiana dan Florida telah mencapai puncak. Hal ini kerana perkembangan varian Delta bakal mendatangkan risiko terhadap ekonomi.


AUD/USD Teruskan Kenaikan Ke Paras Ketinggian Terbaru 3 Minggu!

Sentimen risk-on pasaran pada awal minggu dijangka tidak akan bertahan lama dengan tumpuan terhadap aset berisiko tinggi kembali pudar. Matawang berpulangan tinggi seperti dolar Australia dan Kiwi bakal kembali lemah.
Dolar Aussie telah pamerkan pengukuhan pada awal minggu selepas mesyuarat bank pusat Australia terbaru melihatkan kadar faedah dikekalkan.
Namun dagangan sesi Asia semalam memberi tekanan terhadap Aussie dengan unjuran negatif ekonomi Australia. Sesi New York kembali lonjakkan semula Aussie selepas Australia telah meluluskan pakej rangsangan bernilai $80 bilion untuk menyokong sektor pekerjaan yang terjejas.
Aussie berjaya diniagakan lebih kukuh berbanding US dolar yang lebih menyusut pada dagangan minggu ini berbanding pengukuhan pada minggu sebelumnya.
Mesyuarat FOMC pada awal pagi ini tidak memberikan kesan yang ketara terhadap US dolar. Ekonomi Amerika Syarikat dijangka akan kembali pulih pada separuh tahun yang kedua namun dijangka dengan kadar yang perlahan.
Data tuntutan pengangguran Amerika Syarikat sekali lagi akan menjadi tumpuan pada minggu ini.
Pergerakan harga pada carta pasangan matawang AUD/USD semalam telah melihatkan harga bergerak membuat kenaikan dan melepasi paras ketinggian pada Selasa dan juga ketinggian minggu lalu.
 Bergerak lebih tinggi dari resistance 0.6200 sebelum ini, harga telah mencapai paras ketinggian terbaru pada 0.6250 sehingga dagangan bersambung pada sesi Asia hari ini.
Kenaikan harian semalam pada carta AUD/USD adalah sekitar 130 pips ke paras lebih tinggi selepas penurunan pada sesi sebelumnya gagal melepasi paras sokongan Moving Average 50 (MA50) sebelum harga kembali membuat kenaikan.
Kenaikan lebih tinggi dilihat akan menuju paras ketinggian 0.6300 yang merupakan zon SBR (support become resistance) pada dagangan Mac lalu.
Penurunan harga pula dijangka akan menguji kembali paras 0.6200 yang membentuk zon RBS (resistance become support) terbaru sebelum menguji paras sokongan MA50.
Penurunan lebih rendah akan menuju zon RBS lebih rendah sekitar 0.61200 yang turut diuji pada dagangan semalam.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Minyak Mentah Global Meneruskan Kejatuhan, Brent-Oil -0.90%

Harga minyak mentah dunia jatuh pada Isnin, menambah kerugian yang dicatat minggu lalu selepas aktiviti pengeluaran di Amerika Syarikat, OPEC dan non-OPEC merekod penambahan yang signifikan.
Harga minyak mentah jatuh selepas OPEC memberi isyarat akan mengurangkan pengeluaran oleh Libya dan Nigeria.
Minyak Brent (Brent-oil) penanda aras minyak mentah global berada di sekitar $46.30 setong susut 0.90% setakat pukul 7.40 pm. Manakala minyak WTI (West Texas Intermediate) pula didagang di sekitar $43.81, jatuh 0.95% setakat ini.
“Pasaran ini dalam masalah dan begitu terdedah dengan harga yang lebih rendah,” kata PVM.
 Negara-negara pengeluar OPEC dan non-OPEC telah bersetuju untuk melanjutkan pemotongan bekalan sehingga Mac 2018 tetapi masih gagal membawa harga ke paras yang lebih stabil.
Beberapa Menteri OPEC akan bertemu dengan Rusia pada 24 Julai di St. Petersburg bagi membincangkan keadaan semasa dalam pasaran minyak.
Kuwait berkata pada Ahad bahawa Nigeria dan Libya telah dijemput ke mesyuarat tersebut dan pengeluaran mereka akan dikurangkan seawal November.
ANZ bank berkata pasaran “akan terus fokus kepada peningkatan aktiviti carigali di US”.


Analisis Teknikal EUR/USD – Timeframe H1 – 14/9/2018

Lonjakan harga dapat dilihat pada chart EUR/USD semalam setelah komen yang positif daripada Mario Draghi berkenaan inflasi membantu menguatkan nilai matawang EURO. Ditambah pula dengan faktor USD yang melemah berikutan data indeks harga pengguna (CPI) di AS dicatatkan menurun dari sebelumnya dan tidak mencapai jangkaan pasaran. Berdasarkan paras tumpuan pada indicator Moshed Magic Line semalam, harga telah membuat lonjakan dari paras Magic Pivot sehingga ke paras resistance MagicR2.
Pada sesi pasaran Asia dibuka hari ini, harga bergerak perlahan di sekitar paras harga 1.1690 sebelum harga membuat sedikit kenaikan dan kelihatan menguji paras resistance 1.17200 dan di situ juga terdapat satu paras resistance 1.1725 (MagicR1) yang masih diuji harga. Harga semasa bergerak di sekitar paras 1.1709 setakat jam 4.30 petang. Jika harga membuat lonjakan dan menembusi (breakout) paras resistance tersebut, harga dijangka akan menuju ke paras resistance 1.1759 (MagicR2). Seterusnya, jika kenaikan masih diteruskan, paras yang dijangka menjadi tumpuan harga berada di sekitar paras resistance 1.1817 (MagicR3) di mana paras tersebut telah melepasi paras ketinggian yang telah dicapai harga pada bulan Julai lalu.
 Sebaliknya, jika harga kembali membuat terjunan ke paras Magic pivot 1.1667 dan breakout paras RBS (resistance become support) 1.16500, harga dijangka akan turun ke paras support 1.1633 (MagicS1) dan seterusnya ke paras support 1.1575 (MagicS2). Dan seterusnya paras yang menjadi tumpuan pasaran adalah pada support 1.1540 (MagicS3) yang berhampiran dengan zon major support 1.15300 dimana paras tersebut tidak berjaya ditembusi (breakout) harga sebelum ini.
Pantau posisi trade anda menjelang data jualan runcit di AS yang bakal dikeluarkan malam ini serta perhatikan paras-paras penting pada indicator Moshed Magic Line bagi membantu posisi trading anda.

Paras support: 1.1633, 1.1575, 1.1540.
Paras resistance: 1.1725, 1.1759, 1.1817.


Tragedi di Manchester : Kemana Hala Tuju Matawang Utama Pagi Ini?

Matawang Euro berlegar berhampiran paras tertinggi dalam tempoh enam bulan berbanding US Dollar pada Selasa selepas Canselor Jerman, Angela Merkel berkata bahawa matawang tersebut didagang terlalu lemah.
Sementara itu, Pound pula didagang melemah berbanding Yen selepas kejadian letupan di sebuah konsert di bandar Manchester yang mengorbankan kira-kira 19 orang.
Sterling melemah berbanding matawang yen, namun masih dalam dagangan stabil berbanding matawang utama yang lain.
 Pound juga tidak banyak berubah berbanding US Dollar. Pada Isnin, matawang tersebut telah kehilangan kira-kira 0.3 peratus selepas Theresa May hanya mengungguli undian tipis berbanding pencabar terdekatnya di dalam pilihanraya yang bakal diadakan bulan depan.
Pihak polis juga dalam masa yang sama mengatakan bahawa mereka sednag melakukan siasatan terhadap insiden letupan di konsert Ariana Grande yang telah mengorbankan kira-kira 19 orang dan 50 yang lain cedera di dalam serangan tersebut.
Di tempat lain, dagangan Aussie menjunam sebanyak 0.2 peratus manakala Dollar New Zealand melonjak sebanyak 0.1 peratus.

Trade Forex untuk Hidup dengan Akaun Yang Kecil. 5 Tips yang Perlu Anda Baca


Usd/Cad Terjun 150 Pip Sejak Tujuh Jam Lepas!

Usd/Cad mencatatkan kejatuhan sebanyak 150 pip sejak tujuh jam lepas selepas membuat sideways dalam sesi dagangan Isnin dan Selasa.
Dalam sesi dagangan awal minggu ini, Usd/Cad membentuk pattern ‘doji’ pada dua hari berkenaan, sebelum memulakan terjunan pukul 2 petang tadi.
Jika dilihat dalam time-frame Daily, pasangan matawang ini telah membentuk pattern ‘evening star’ pada minggu lalu yang menunjukkan terdapat tanda-tanda Usd/Cad mahu membuat penurunan. Selepas membuat sideways dua hari lepas, akhirnya Usd/Cad membuat terjunan sehingga ke paras 1.3300 dari paras tertinggi hari ini 1.3458.
Ketika ini kita akan melihat sama ada pair ini mampu menembusi support di 1.3300 untuk meningkatkan lagi potensi penurunan Usd/Cad.
 US dolar kelihatan lemah dengan indeks US dolar telah membuat penurunan selepas menguji paras tertinggi tahun 2002. Indeks ini mencapai paras tertinggi Selasa di 103.81 dan kini berada di paras 102.93.
Pasaran ketika ini memberi perhatian kepada minit mesyuarat FOMC yang akan dikeluarkan pada pukul 3.00 pagi Khamis, untuk mendapatkan lebih maklumat dan penjelasan tentang polisi monetari The Fed ketika ini dan di masa akan datang.
Ketika ini Usd/Cad didagangkan pada harga 1.3322 yang membuat pullback sedikit selepas mencapai paras 1.3300 sebentar tadi.
Usd/Jpy Menguat Hampir 230 pip pada Selasa


Sektor Pembuatan AS Memberangsangkan, Komponen Pekerjaan Jatuh ke Paras Terendah

Aktiviti sektor pembuatan Amerika Syarikat merekodkan bacaan memberangsangkan deperti yang ditunjukkan dalam data yang dikeluarkan pada Khamis.
ISM (Institute of Supply Management) melaporkan indeks pembuatan mencatat bacaan 59.1 lebih berbanding jangkaan 58.7 tetapi lebih rendah daripada bacaan sebelum ini.
Bacaan melebihi 50 menunjukkan prestasi positif sektor pembuatan manakala bacaan di bawah 50 menunjukkan prestasi negatif. Untuk pengetahuan anda, sektor pembuatan Amerika Syarikat mewakili 12% daripada keseluruhan ekonomi Amerika Syarikat.
 Komponen tempahan baru susut dua mata kepada 65.4, indeks pengeluaran pula jatuh 0.7 mata kepada 64.5 dan indeks pekerjaan jatuh sebanyak 3.9 mata ke paras terendah lapan bulan lalu 54.2.
Sektor pembuatan Amerika Syarikat pada 2017 merekodkan prestasi memberangsangkan dan pemerhati ekonomi terus meneliti perkara ini sama ada ia akan berterusan tahun ini.
“Sukar untuk melihat masalah dalam sektor ini pada 2018. US dolar kini telah jatuh 10% dari paras tertinggi tahun lalu. Pertumbuhan ekonomi pula kekal kukuh di seluruh dunia,” kata Michael Pearce, ketua penganalisis ekonomi di Capital Economics.


Harga Minyak Bercampur Dalam Pasaran Asia, Minyak Brent Jatuh Melebihi 0.30%.

Harga minyak bercampur dalam sesi dagangan Asia pada hari Jumaat selepas mengalami kejatuhan beberapa hari berturut-turut berikutan peningkatan pengeluaran minyak mentah U.S.
Minyak mentah WTI (West Texas Intermediate) bagi kontak penghantaran Disember naik sebanyak 0.29% kepada $55.30 setakat jam 10.45 pagi. Harga semasa kini masih bergerak di bawah paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London jatuh sebanyak 0.33% kepada $61.15 setong setakat jam 10.45 pagi. Harga kini tersasar daripada harga tertinggi 2 setengah tahun lalu iaitu pada $64.65 setong.
Sejak akhir-akhir ini harga minyak mengalami kejatuhan berikutan peningkatan pengeluaran minyak mentah U.S, tetapi kejatuhan ini terbatas kerana masih didukung oleh usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong.
 Menurut penganalisis ABN Bank, perjanjian potongan minyak antara OPEC dan non-OPEC menodorng kepada pengurangan pengeluaran dan memulihkan kembali harga minyak. Dijangka pada tahun 2018, harga minyak mungkin mencapai $75 setong.
OPEC dan non-OPEC juga dijangka akan memutuskan pelanjutan pemotongan pada 30 November dalam usaha untuk menolak harga ke paras yang lebih stabil.
Rundingan itu dijangka akan akan melanjutkan pengurangan pengeluaran minyak namun inventori minyak melebihi paras purata 5 tahun.
Menteri Tenaga Saudi, Khalid al-Falih berependapat bahawa perjanjian pengurangan minyak antara OPEC dan non-OPEC membuahkan hasil namun ia masih belum sempurna. Justeru kita harus pastikan sebelum akhir bulan Mac, inventori minyak harus berada di paras purata 5 tahun.
Pada ketika ini isu yang menjadi halangan OPEC ialah peningkatan pengeluaran minyak mentah U.S yang mencapai 9.56 juta tong pada bulan ini.


Gagal Lepasi Halangan Ketinggian Minggu Lalu, USD/JPY Bakal Menjunam?

Matawang safe-haven Yen kekal bergerak lemah dalam pasaran gagal memanfaatkan dagangan dalam suasana pasaran yang berisiko ekoran ekonomi Jepun turut terkesan oleh penularan wabak COVID-19.
Berbanding US dolar, dagangan Yen lebih mendatar dengan kedua-dua matawang diniagakan lemah dalam pasaran dan dapat dilihat pergerakan sideway harga pada carta USD/JPY.
Selepas siri kenaikan harga selama 2 minggu, harga telah mencapai paras ketinggian 111.500 pada Jumaat lalu dan paras tersebut turut diuji pada awal dagangan minggu ini.
Dagangan semalam menyaksikan harga bergerak turun menguji zon RBS (resistance become support) di bawah paras 110.000 sebelum kenaikan harga kembali menguji resistance 111.500 pada sesi New York.
Bersambung pada dagangan hari ini, harga kembali membuat penurunan hampir menyentuh semula paras 110.00 dan pergerakan harga mendatar sehingga bersambung pada sesi pasaran Eropah.
Harga dilihat menguji paras halangan dinamik Moving Average 50 (MA50) pada rangka masa 1 jam pergerakan harga namun dilihat bergelut untuk meneruskan kenaikan ke paras lebih tinggi.
 Jika harga kembali membuat penurunan, zon RBS 110.00 bakal ditembusi harga sebelum turun menuju zon RBS lebih rendah pada 108.300 dan seterusnya di bawah paras 107.400.
Namun jika US dolar berjaya bergerak lebih kukuh berbanding Yen pada sesi berikutnya, harga berkemungkinan membuat kenaikan menguji paras resistance 111.500.
Kenaikan yang berjaya melepasi paras tersebut akan menguji pula resistance 112.200 yang diuji harga pada dagangan Februari lalu.
Pasaran akan memberi tumpuan terhadap data PMI pembuatan dan perkhidmatan Amerika Syarikat untuk Mac yang akan diterbitkan pada sesi New York nanti.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


PREVIEW News Besar Mesyuarat FOMC Pagi Ini

Federal Reserve dijangka mengekalkan kadar faedah pada 1.25% dalam mesyuarat dua hari FOMC yang berlangsung sejak semalam. Namun begitu, para pelabur berharap bank pusat dapat menjelaskan lebih lanjut tentang hala tuju polisi mereka pada separuh kedua tahun ini.
Keputusan dari mesyuarat ini akan di keluarkan pada jam 2 pagi (Malaysia) nanti di mana para pelabur juga akan meneliti tentang butiran-butiran yang akan di keluarkan oleh bank pusat mengenai pengecilan panyata imbangan yang berjumlah $4.5 trillion.
The Fed telah membeli bon-bon US sejak 6 tahun lalu selepas Program Pelonggaran Kuantitatif (QE) di perkenalkan di mana kadar faedah di kawal pada paras yang rendah bagi meningkatkan pinjaman sekaligus kearah pertumbuhan ekonomi yang lebih positif selepas krisis kewangan 2008.
Bank pusat menjelaskan, peningkatan kadar faedah mungkin perlu dihentikan seketika di sebabkan oleh jumlah penyata imbangan yang besar. Untuk rekod kadar faedah telah dinaikkan oleh bank pusat dua kali tahun ini.
 Penganalisis pasaran dari Morgan Stanley meramalkan The Fed mungkin akan menaikkan kadar faedah pada bulan Desember ini jika tiada perubahan pada bulan September nanti.
Namun begitu, laporan kadar inflasi yang lemah menyebabkan keraguan, adakah penggubal polisi (bank pusat) dapat meneruskan rancangan kenaikan kadar faedah untuk kali ketiga tahun ini atau sebaliknya.
Kadar Inflasi tahunan US di lihat meningkat sedikit kepada 1.6% pada bulan Jun jika di bandingkan data pada Oktober tahun lepas. Namun, kadar tersebut semakin menurun jika di bandingkan dengan data inflasi tahunan pada Februari 2017 yang mencecah 2.7%.
Perkembangan ekonomi US di jangka bergerak perlahan pada tahun ini dan tahun depan. Jadi jangkaan bank pusat untuk mencapai paras inflasi 2% akan mengambil tempoh sedikit lama.


Pertumbuhan GDP Jepun Suku Tahun Ketiga Melebihi Jangkaan

Ekonomi Jepun bertumbuh dengan pantas melebihi jangkaan pada suku tahun ketiga. Pertumbuhan ini didorong oleh eksport yang kukuh dan pertumbuhan ekonomi yang mampan.
Ekonomi Jepun berkembang sebanyak 1.4% setahun bagi suku tahun ketiga. Bacaan ini melebihi pertumbuhan ekonomi sebelumnya yang mencatat pertumbuhan 1.3%. Data ini menunjukkan ekonomi Jepun mencatat pertumbuhan sepanjang 7 suku tahun.
Perbelanjaan pengguna jatuh buat kali pertama dalam tempoh 7 sukuan. Menurut penganalisis perkara ini hanya bersifat sementara kerana ekonomi sedang menghampiri gunatenaga penuh dan hal ini akan mendorong pertumbuhan pengunaan domestik pada masa akan datang. Dalam masa yang sama, peningkatan eksport dan perbelanjaan modal juga dijangka akan mendorong pertumbuhan ekonomi.
 Gross domestic product (GDP) meningkat 0.3% sukuan berbanding suku tahun sebelumnya. Bacaan ini menepati sasran penganalisis.
Permintaan luaran dan eksport bersih merupakan sumbangan terbesar bagi peningkatan GDP bagi suku tahun ketiga. Eskport kenderaan dan barang elektronik ke Amerika Syarikat dan Asia kukuh bagi suku ketiga. Hal ini menunjukkan terdapat peningkatan permintaan global.
Menurut penganalisis, secara keseluruhan, data tersebut menunjukkan bahawa aktiviti ekonomi akan terus berkembang pada suku tahun keempat. Di tambah pula dengan pendapatan isirumah dan pemintaan luaran yang semakin kukuh.
Kerajaan Jepun dijangka akan mengeluarkan laporan indikator ekonomi dan menjangkakan untuk meningkatkan pelaburan dalam kemahiran pekerajaan dan meningkatkan produktiviti.


Analisis GOLD – Naik Tak Lepasi $1,980, Emas Turun Menuju Semula $1,950

Berbanding minggu lalu yang menurun, harga emas pada minggu ini lebih mendatar didagangkan dalam suasana pasaran yang berwaspada.
Tumpuan kekal terarah pada isu siling hutang di Amerika Syarikat (AS) yang belum lagi mencapai persetujuan perbincangan di mana semakin menghampiri tarikh akhir 1 Jun.
Justerus, US dolar yang kekal terumbang ambing menempuh gelora sepanjang minggu ini turut membuatkan dagangan emas juga tak keruan.
Jika diteliti pada carta XAU/USD yang mengukur nilai emas berbanding US dolar, harga sekadar mencapai ketinggian pada zon 1980.00 sahaja minggu ini dan kekal meningkat lebih tinggi.
Sementara harga bergerak di atas zon support 1950.00 setelah penurunan minggu lalu mencecah sekitar tersebut.
Pada dagangan Rabu semalam, harga yang meningkat ke paras 1985.00 kembali susut semula ke sekitar 1957.00 di penghujung sesi New York.
Penurunan harga di bawah halangan Moving Average 50 (MA50) semula menandakan isyarat bearish buat harga, namun jika penurunan lebih rendah ingin diteruskan, harga perlu menembusi dahulu paras 1950.00.
 Untuk susut lebih rendah memerlukan faktor yang lebih menyokong jelas pengukuhan bagi US dolar dan menekan harga emas jatuh.
Harga yang berjaya turun melepasi support 1950.00 dilihat akan menuju ke sasaran sekitar 1900.00.
Mencecah ke paras sasaran itu akan mencatatkan paras terendah terbaru 10 minggu buat emas.
Namun jika harga emas mula melonjak kembali, melepasi halangan MA50 akan cuba pula untuk melepasi zon 1980.00 yang menjadi rintangan harga minggu ini.
Seterusnya, barulah harga akan meneruskan kenaikan menguji zon SBR (support become resistance) pada zon 2000.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Kesan Kepada Pergerakan Matawang Utama Susulan Kenyataan Dovish Jerome Powell!

Dolar Amerika menyusut susulan kenyataan Pengerusi Federal Reserve (Fed) Jerome Powell yang menyatakan bahawa Fed tidak akan mengubah kadar faedah melainkan ia melihat berlaku peningkatan ketara dalam inflasi.
Pasaran menganggap kenyataan Powell sebagai dovish, yang menunjukkan Fed lebih bersandar kepada dasar pelonggaran dan kadar faedah yang rendah berbanding pengetatan dasar dan kenaikan kadar faedah. Ini menunjukkan isyarat bahawa Fed mungkin tidak akan mengubah kadar faedahnya pada tahun 2020.
Kenyataan tersebut dibuat susulan penetapan kadar faedah oleh mesyuarat FOMC yang mengekalkan kadar faedah tidak berubah pada julat sasaran 1.50%-1.75% dengan ahli Fed menjangkakan akan berlaku pertumbuhan ekonomi sederhana dan pengangguran yang rendah pada tahun depan.
Para penggubal dasar menilai bahawa dasar monetari terkini sudah memadai untuk menyokong perkembangan dalam aktiviti ekonomi, pasaran buruh yang kukuh dan inflasi yang menghampiri sasaran pada 2%.
 Indeks dolar yang mengukur dolar greenback berbanding enam matawang utama menyusut sebanyak 0.07% kepada $97.08 pada dagangan sesi Asia.
Ketidakpastian mengenai hubungan AS dan China masih berterusan dengan pasaran kini masih menantikan keputusan Presiden AS Donald Trump mengenai pelaksanaan tarif ke atas China.
Matawang pound kembali meningkat selepas mengalami penyusutan ketara susulan keputusan ramalan pilihan raya oleh YouGov menunjukkan Parti Konservatif akan memenangi majoriti yang lebih kecil berbanding yang diramalkan sebelum ini.
Pound melonjak ke paras tertinggi yang pernah dicatatkan sejak Mac lalu, sehingga mencecah paras 1.32 berbanding dolar USD yang turut disokong oleh penyusutan USD susulan kenyataan dovish Fed yang akan mengekalkan kadar faedah pada tahap yang rendah.
Matawang euro juga meraih manfaat daripada kelemahan dolar USD dengan diniagakan meningkat sementara menantikan keputusan dasar monetari oleh Bank Pusat Eropah (ECB) pada malam ini.


Analisis GOLD – Emas Pecut Lagi Menuju Paras $1,900!

Pasaran sedang memantau perkembangan lanjut berkenaan konflik ketenteraan antara Rusia dan Ukraine dengan laporan terbaru yang memberi khabar kurang menyenangkan kepada pelabur.
Sentimen pasaran dinilai kembali berisiko apabila dilaporkan bahawa Rusia telah menggerakkan 10 pasukan tenteranya berdekatan Ukraine, dan yang terbaru Ukraine dilaporkan telah melancarkan serangan mortar dan bom di beberapa lokasi LPR.
Kebimbangan pelabur yang kembali meningkat bakal menyokong tarikan terhadap aset-aset safe-haven semula dalam suasana pasaran risk-off.
Situasi ini walau bagaimanapun telah menggembirakan para pelabur emas dengan menyaksikan peningkatan nilai emas ke paras terbaru lagi hari ini.
Sebelum ini, dapat diperhatikan pada carta harga XAU/USD yang mengukur nilai emas berbanding US dolar, harga telah susut semula pada Selasa lalu dari paras ketinggian yang dicapai sekitar 1879.00.
Namun, dengan perubahan sentimen pasaran semula, harga emas kembali pamerkan corak kenaikan harga semula melepasi paras 1870.00.
Memberi isyarat positif, harga emas meneruskan kenaikan pada sesi Eropah hari ini mencatatkan paras tertinggi terbaru 8 bulan di sekitar 1890.00 setakat jam 4.45 petang waktu Malaysia.
 Kenaikan lebih tinggi akan dijangkakan untuk menuju ke paras sasaran 1900.00 yang menjadi zon penting diuji harga pada dagangan Mei dan Jun tahun lalu.
Walaupun memberi isyarat untuk meneruskan kenaikan, pelabur tidak menolak sekiranya sentimen pasaran boleh berubah pada bila-bila masa ekoran krisis geopolitik Rusia-Ukraine yang masih tidak menentu.
Penurunan harga boleh terjadi semula dengan zon RBS (resistance become support) bakal diuji semula setelah berjaya memberi sokongan untuk kenaikan harga sebelum ini.
Penurunan lebih rendah di bawah zon tersebut akan mendorong harga menuju pula ke paras-paras tumpuan sebelum ini seperti pada 1822.00 dan 1815.00 sebelum kembali ke paras penting 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Kewangan Pada Sesi Dagangan Eropah

Matawang US dolar meneruskan pengukuhan berbanding matawang utama dalam pembukaan sesi Eropah walaupun dalam ditengah-tengah pertikaian perdagangan antara US dan China.
Indeks US dolar yang mengukur kekuatan greenback berbanding enam matawang utama, mengukuh sebanyak 0.17% to 94.81 setakat jam 3.20 p.m.
Pasaran mengkhuatirkan ketegangan perdagangan yang berlaku pada hari Selasa selepas Beijing memberi amaran sebagai respon balas terhadap ancaman Presiden US Donald Trump yang mengancam pengenaan tarif 10% ke atas $ 200 bilion import China.
Perkembangan ini memburukkan lagi kebimbangan dalam kalangan pelabur bahawa dua ekonomi terbesar di dunia dapat memicu perang perdagangan global.
 Ketidakpastian mengenai masa depan Perjanjian NAFTA dan kebimbangan terhadap tarif yang pentadbiran Trump kenakan ke atas rakan perdagangan Eropah juga menambah lagi kebimbangan pelabur.
USD/JPY telah kembali mengukuh iaitu sebanyak 0.09% kepada 110.13.
Matawang yen seringkali dijadikan sebagai safe haven semasa berlakunya ketegangan politik dan pasaran.
Matawang EUR/USD menyusut sebanyak 0.15% 1.1573 selepas Presiden Bank Pusat Eropah Mario Draghi menegaskan bahawa dasar monetari akan kekal berterusan dan nada dovish terhadap kadar faedah bank minggu lalu.


Imbangan Dagangan Australia Mencatat Defisit $1.36 billion Pada Bulan Disember

Berdasarkan laporan yang dikeluarkan oleh Jabatan Perangkaan, Australia mencatat defisit yang tinggi pada bulan Disember berikutan import melonjak naik pada bulan tersebut.
Imbangan perdagangan mencatat defisit sebanyak $1.36 billion berbanding bulan November yang mencatat lebihan sebanyak $36 juta. Bacaan ini juga tersasar daripada jangkaan penganalisis yang menjangkakan lebihan sebanyak $200 juta.
 Walaupun eksport meningkat sebanyak $510 juta didorong oleh peningkatan eksport dalam besi tulen dan arang.
Namun import meningkat sebanyak $1.9 billion pada bulan Disember. Hal ini disebabkan peningkatan import dalam minyak, peralatan dan mesin.
Matawang Australia menyusut berbanding US dolar sebanyak 0.13% kepada 0.7867.


Analisis GOLD – Kenaikan Harga Emas Mula Perlahan Di Penghujung Minggu

Momentum kenaikan harga emas mula pudar selepas mencapai paras $1,830.00 pada dagangan minggu ini.
Pelabur berpuas hati terhadap prestasi emas selepas berjaya meneruskan kenaikan di atas paras harga $1,800, namun isyarat awal untuk harga emas mula menunjukkan penurunan di penghujung minggu membuatkan pelabur berwaspada.
Pada carta harga XAU/USD yang mengukur nilai emas berbanding US dolar melihatkan pergerakan harga yang mendatar semalam berbanding lonjakan pada Rabu.
Semalam, harga mencapai paras ketinggian sekitar 1834.00 sebelum susut semula ke zon RBS (resistance become support) 1820.00.
Namun harga disokong oleh paras sokongan Moving Average 50 (MA50) pada rangka masa 1 jam yang masih memberikan isyarat bullish.
Membuatkan pelabur berhati-hati apabila pergerakan harga pada sesi Eropah hari ini mula menguji paras sokongan MA50 tersebut untuk memberi tanda-tanda awal perubahan trend.
 Sekiranya harga bergerak di bawah zon 1820.00, penurunan lebih rendah dilihat bakal menuju semula ke paras 1800.00 pada zon RBS utama.
Penurunan lebih rendah di bawah zon 1800.00 akan memberikan petunjuk lebih jelas trend bearish dengan jangkaan harga emas akan susut lebih dalam lagi.
Sebaliknya jika corak kenaikan harga berjaya dikekalkan, kenaikan harga boleh bersambung sehingga minggu berikutnya untuk terus mencatatkan paras ketinggian terbaru.
Sasaran utama kenaikan dilihat pada rintangan 1850.00 pada zon SBR (support become resistance) sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Tak Berjaya Kekal Atas $1,800, Harga Emas Junam $40 Semalam

Menghampakan semula harapan menggunung para pelabur emas apabila sinar keemasan semalam kembali malap di penghujung hari.
Nilai logam kuning itu kembali merudum selepas pada mulanya mencatatkan paras ketinggian terbaru 5 bulan.
Menjadi penghalang untuk harga emas melonjak lebih tinggi apabila US dolar kembali mengukuh di sesi New York semalam mendapat sokongan data tinjauan perkhidmatan Amerika Syarikat (AS) yang memberangsangkan.
Ini telah mencetuskan semula jangkaan untuk Federal Reserve (Fed) meneruskan pengetatan dasar monetari mereka sebelum ini.
Kesan pengukuhan semula US dolar telah menekan harga emas jatuh ketara di sesi New York semalam.
Meneliti carta harga XAU/USD yang mengukur nilai emas berbanding US dolar, harga pada mulanya memulakan dagangan di sesi Asia dengan kenaikan positif mencapai paras ketinggian terbaru 5 bulan pada 1810.00.
Gagal mengekalkan kenaikan, harga kemudiannya telah menjunam sehingga ke paras 1766.00!
 Situasi ini telah meranapkan harapan pelabur untuk meletakkan jangkaan kenaikan lebih tinggi untuk emas dengan petunjuk perubahan trend.
Menunjukkan pergerakan trend bearish, harga telah susut lebih jauh di bawah paras halangan Moving Average 50 (MA50) pada rangka masa 1 jam di carta XAU/USD tersebut.
Pergerakan harga perlahan dengan kenaikan lemah dipaparkan pada sesi Asia pagi ini (Selasa) ke sekitar 1775.00.
Harga dilihat akan menyambung penurunan untuk menguji zon RBS (resistance become support) pada 1760.00.
Jika penurunan lebih rendah berjaya dilanjutkan, harga yang melepasi zon RBS 1760.00 berkemungkinan menuju pula ke sekitar 1733.00 yang menjadi paras sokongan harga pada dagangan November lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kegoyahan Kesepakatan Menteri Zon Eropah Bakal Dorong Penurunan Pada EUR/USD

Euro kembali diniagakan lemah pada Rabu selepas mencatatkan pengukuhan berbanding US dolar pada dagangan semalam dengan kenaikan harian pada carta harga pasangan EUR/USD mencecah sekitar 140 pips.
Penyusutan Euro hari ini adalah didorong tekanan oleh perbincangan di antara Menteri-menteri kewangan zon Eropah yang gagal mencapai persetujuan untuk langkah tindak balas ekonomi terhadap krisis wabak yang melanda.
Jerman melaporkan kenaikan harian kes kematian akibat COVID-19 yang terbesar setakat ini dengan jumlah kes telah melebihi 100,000 kes.
Setelah mencatatkan kenaikan ke paras tertinggi mingguan melepasi 1.0920 pada carta EUR/USD semalam, harga kembali membuat penurunan semula sehingga sesi Asia hari ini.
Penurunan harga bermula sesi Asia sehingga awal sesi Eropah telah mencatatkan 70 pips penurunan menguji paras sokongan Moving Average 50 (MA50) pada rangka masa 1 jam pergerakan harga.
Penurunan yang akan diteruskan bakal menuju paras 1.0800 menguji zon RBS (resistance become support) tersebut.
 Penurunan lebih rendah dilihat akan menuju paras tumpuan pada 1.0740 sebelum harga menguji zon support pada 1.0650.
Namun jika harga kembali membuat kenaikan semula, paras ketinggian semalam akan diuji sebelum kenaikan yang diteruskan akan menuju zon SBR (support become resistance) di bawah paras 1.1000.
Kenaikan lebih tinggi akan menuju paras tumpuan pada zon sekitar 1.1100 jika US dolar diniagakan lebih lemah berbanding Euro dalam pasaran.
Minit mesyuarat bank pusat Eropah serta data tuntutan pengangguran Amerika Syarikat akan menjadi tumpuan pada Khamis.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Apa Yang Berlaku – Mampukah US Dolar Terus Mengganas?

US dolar menyusut berbanding enam matawang pada hari Rabu selepas data inflasi lebih lemah daripada yang dijangkakan pada hari Selasa. Hal ini membawa indikasi bahawa the Fed the fed berkemungkinan tidak akan mengurangkan pembelian aset dalam jangka masa pendek.
Indeks US dolar didagangkan pada paras dagangan 92.463 turun sekitar 0.3% sejak semalam susulan data inflasi dan kemudian mula catat pemulihan disebabkan kejatuhan dalam saham Wall Street.
Dalam masa yang pemulihan US dolar turut didorong kejatuhan harga import jatuh tanpa diduga pada bulan Ogos dan bacaan yang lebih daripada yang dijangkakan bagi tinjauan perniagaan NY Fed.
 Indeks US dolar berbanding enam matawang utama setakat ini didagangkan di antara 92.3 dan 92.9 selama seminggu terakhir berikutan beberapa pegawai the Fed mencadangkan bank pusat A.S dapat mengurangkan pembelian bon pada akhir tahun.
Shaun Osborne, ketua strategi FX di Scotiabank, US dolar sedang berusaha untuk mendapatkan momemtum selepas data NFP dan CPI yang lemah akan mempengaruhi keputusan the Fed. Dalam masa yang sama para pelabur juga mengambil faktor momentum dalam pasaran saham yang cederung lemah.
Pasaran akan memberi tumpuan pada mesyuarat FOMC minggu hadapan untuk mendapatkan lebih banyak petunjuk mengenai tapering dan kadar faedah. Tapering biasanya akan mendorong US dolar untuk mengukuh kerana membawa indikasi bahawa the Fed cenderung untuk menerapkan dasar monetari yang lebih ketat.


Kalau GBP/JPY Kekal Bullish, Harga Akan Catat Paras Tertinggi 8 Minggu

Jangkaan trader untuk menyaksikan harga menyambung corak kenaikan pada carta pasangan mata wang GBP/JPY meleset apabila penurunan kembali dipaparkan semalam.
Pada Isnin lalu, kenaikan bertenaga ditampilkan harga sehingga mencapai paras ketinggian pada 161.200 sebelum sedikit susut ke sekitar 160.500.
Kenaikan diteruskan lagi pada Selasa sehingga mencapai ketinggian 162.00. Harga yang menguji zon rintangan tersebut dilihat gagal menembusinya.
Pada dagangan Rabu semalam, corak penurunan mula dipamerkan sehingga harga mencecah sekitar 160.700.
Walaupun sedikit meningkat sehingga dagangan yang bersambung ke sesi Asia hari ini (Khamis), harga dilihat bergelut untuk berada di atas paras Moving Average 50 (MA50) pada rangka masa 1 jam di carta GBP/JPY yang mengisyaratkan penurunan berkemungkinan akan berterusan.
Pelabur masih memantau kesan data-data ekonomi UK yang diterbitkan untuk petunjuk dasar monetari bank pusat bagi menilai kekuatan mata wang Pound.
Sementara pelabur juga turut berwaspada terhadap dagangan Yen Jepun selepas campur tangan bank pusat dalam pasaran.
 Sekiranya penurunan harga berlaku lagi hari ini, paras sokongan sekitar 160.500 bakal diuji dan berkemungkinan akan ditembusi untuk harga ke paras lebih rendah.
Penurunan lanjut harga dilihat akan menuju sasaran sehingga 157.700 yang menjadi sokongan buat harga pada dagangan minggu lalu.
Namun, jika harga berjaya melakukan lonjakan semula, paras rintangan 162.00 berpotensi untuk ditembusi harga.
Seterusnya kenaikan harga akan diteruskan untuk mencatatkan paras ketinggian terbaru 8 minggu ke zon 164.500.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jualan Runcit Zon-Eropah Meningkat 0.1% Pada April

Jualan runcit Zon-Eropah meningkat sedikit pada April, yang juga merupakan kenaikan bulan keempat berturut-turut di mana pengguna menunjukkan perbelanjaan dalam komponen makanan dan minuman meningkat seperti yang dilaporkan pada Selasa.
Jualan runcit daripada 19 negara yang menggunakan euro meningkat 0.1% pada April yang rendah daripada jangkaan kenaikan 0.2%.
Dari tahun ke tahun, jumlah jualan runcit meningkat 2.5% lebih tinggi daripada ramalan pasaran dengan kenaikan 2.3% seperti yang dirunjukkan oleh tinjauan Reuters.
Peningkatan bulanan pada April diseimbangkan oleh kajian semula kepada data Mac yang hanya naik 0.2% berbanding data awal iaitu 0.3%.
 Dari segi tahunan iaitu dalam tempoh 12 bulan sehingga April, jualan telah dikaji semula dengan meningkat kepada 2.5% dari 2.3% sebelum ini.
Walaupun ia telah dikaji semula kepada penurunan dan lebih rendah daripada jangkaan, sebenarnya ia adalah kenaikan keempat berturut-turut. Ia adalah satu isyarat bahawa pengguna tidak terkesan daripada infalsi yang tinggi di blok Eropah.
Jualan runcit komponen makanan, minuman dan rokok adalah paling banyak meningkat pada bulan April dengan 0.6% kenaikan dari bulan ke bulan.
Dalam kalangan ekonomi Zon Eropah, jualan merosot 0.2% di Jerman yang juga negara terbesar dari segi ekonomi, manakala Perancis jatuh 0.1% dan Spanyol meningkat 0.6%.